ЎФА ҳакамларини ВАР тизимига тайёрлаш дастури доирасида ФИФА семинари бўлиб ўтмоқда – O'zbekiston milliy paralimpiya assotsiatsiyasi\nЎФА ҳакамларини ВАР тизимига тайёрлаш дастури доирасида ФИФА семинари бўлиб ўтмоқда\nФИФА 2020 ўқув материалларидан фойдаланган ҳолда бутун Ўзбекистон бўйлаб 60 нафар ҳакам ва ёрдамчилар онлайн тарзда назарий-амалий семинарда иштирок этмоқда. Бу ҳақда ЎФА Матбуот хизмати хабар тарқатди.\nСеминар қатнашчилари машғулотлар давомида долзарб мавзуларда, ҳусусан тўпни қўл билан ўйнаш, жарима майдончасидаги қоида бузишлар, офсайд, тактик қоида бузарликлар бўйича ўз малакаларини оширмоқда.\nБундан ташқари, ҳакамлар алоҳида блок сифатида «ВАРнинг ўйинга аралашув чегараси» бўйича сабоқ олмоқда. Бунда ВАР қайси ҳолатда ҳакамлик жараёнига бевосита таъсирини ўтказа олиши, бош ҳакамга такрорий вазиятни томоша қилишни маслаҳат бериши ёки нотўғри қилинган қарор бўйича хабардор этиши бўйича тавсиялар берилмоқда.\nСеминар якунида иштирокчилар ВАР тизимидан фойдаланиш бўйича барча зарур назарий кўникмаларга эга бўладилар. Мазкур ҳакамлар ВАР лицензиясини олишлари учун бир қанча назарий ва амалий машғулотларда қатнашиши керак бўлади.\nСеминарни ФИФА инструктори – Фарҳод Абдуллаев олиб бормоқда.\nНаманганлик таэквондочилар халқаро онлайн мусобақада 5 та медаль жамғаришди


Комил Алламжоновнинг блогерлар постлар остидаги изоҳлар учун ҳам жавобгар бўлиши ҳақидаги баёноти қизғин муҳокама қилинмоқда. Шу муҳокамаларда кўзим тушган энг зўр фикр мана бу бўлди:\n“Ундан кўра, Алламжоновнинг ўша баёноти тагида сўкининглар, ўзини айбдор киламиз”.\nБиласизми, кимлар очиқ баҳсдан қўрқади? Ўз ғояси тўғрилигига ишонмайдиган одамлар.\nБиласизми, ким танқид ёки ҳақорат эшитса, гапирганнинг овозини ўчиришга уринади? Ўзига ишонмайдиган одам.\nШундай экан, ортиқча жазо ўйлаб топадиганлар, “блогингдаги ҳақоратли изоҳ учун ҳам жавобгарсан”, дейдиганлар аслида ўзининг ҳақлигига ишонмайдиган, бировнинг танқидига асосли жавоб беролмайдиган одамлардир.\nОчиғини айтсам, ўзбек қонунчилигида бу масалада нима дейилган, ростдан шунақа чоралар назарда тутилганми-йўқми, билмадим. Шунга бир нарса деёлмайман. Лекин жаҳон амалиётида шунга ўхшаган нарса бор. Сизга тегишли каналда, блогда, сайтда кимдир эктремистик фикрлар, ирқчилик, миллатчилик ва ксенофобия руҳидаги изоҳлар қолдирса, уни ўчириш керак. Ҳақорат ва туҳматнинг ҳам жазоси бор, албатта.\nЛекин бунинг чегараси қонунчиликда аниқ белгилаб берилиши лозим. Акс ҳолда бирор амалдор ваколатидан фойдаланиб озгина киноя гапни ҳам, масхараомуз изоҳни ҳам ўзича ҳақорат деб баҳолаб юбориши мумкин. Масалан, мен бу постни “Комилжон оға, бугун авжига чиқдингиз”, деб бошламоқчи эдим, у киши ҳазилни ҳам ҳақорат деб баҳоламасинлар, деб қўрқдим.\nКелинг, ҳамма ўзи учун жавоб берсин. Блогер – пости учун, ўқувчи – изоҳи учун. Блогерларни изоҳлар қоровулига ва эркинлик цензорига айлантирманг.\ndata-title="Блогерларни изоҳлар фаррошига айлантирманг!" data-description="<!-- wp:paragraph --> <p>Комил Алламжоновнинг блогерлар постлар остидаги изоҳлар учун ҳам жавобгар бўлиши ҳақидаги баёноти қизғин муҳокама қилинмоқда. Шу муҳокамаларда ..." data-image="https://eltuz.com/wp-content/uploads/2019/08/rasm42616.jpg" data-url="https://eltuz.com/satira/211081/" data-services="facebook,odnoklassniki,twitter,telegram" data-counter="ig">\nКеча шармандали бир воқеанинг гувоҳи булдим. Ёзёвон йўлидаги Шаҳартепа қишлоғига бир иш билан бордим. Йўлнинг икки четини 100 дан ...\n3 апрел 2015\nИслом Каримов режими ўзининг алоҳида аёлларига эга. Уларнинг отрядлари бугунги кунда ўз ҳуқуқини ҳимоя қилишга уринганларнинг абжағини чиқармоқда. Бироқ ...\n18 январь куни Ўзбекистонни тарк қилган 32 яшар блогер Нафосат Оллошукурова “Элтуз” мухбири билан суҳбатда унга қарши қийноқлар Муҳаммад ...


Шайх Исо Қосим: Америка исломий мамлакатларда демократиянинг ривожланишига қаршидир - Parstoday\nШайх Исо Қосим: Америка исломий мамлакатларда демократиянинг ривожланишига қаршидир\nфеврал 14, 2020 18:47 Asia/Tashkent\nБаҳрайн Исломий ҳаракатининг раҳбари деди: Америка исломий мамлакатларда ҳақиқий демократиянинг вужудга келишига қаршидир.\nБаҳрайн Исломий ҳаракатининг раҳбари Шайх Исо Қосим кеча Қум шаҳрида бӯлиб ӯтган Баҳрайн қиймининг йиллиги маросимида деди: Америка исломий мамлакатларда ҳақиқий демократиянинг вужудга келишига қаршилик кӯрсатиб келишади. Зеро, мусулмонлар ҳақиқий эркинликни қӯлга киритишса, исломнинг мустабидбадбиндик таълимотига қараб ҳаракат қилишади.\nБаҳрайн Исломий ҳаракатининг раҳбари шунингдек, Баҳрайн халқи қатъиятни қӯлдан бермаслиги лозимлигини таъкидлаб, илова қилди: Замона тоғутлари устидан ғалабага эришиш учун Баҳрайн халқининг барча қатламлари орасида зӯравонларга қарши кураш руҳи гупириб туриши керак.\nУ ӯз сӯзининг давомида "Аср муомаласи" лойиҳасини ислом дунёсига зарба уриш фитнаси деб атаб, илова қилди: бу фитна Фаластин ва барча исломий мамлакатлар учун навбатдаги имтиҳондир. Бугунги кунда барча мусулмонлар бу улкан хиёнатга қарши курашиш учун масъулдирлар.\nБугун, 14 феврал куни Баҳрайн халқининг Оли Халифа режимига қарши исён кӯтарганига 9 йил тӯлди. Оли Халифа режими 2011 йилдан бери 11 минг фуқарони асоссиз сабаблар билан қамоққа олиб, уларнинг бир қисмини фуқароликдан маҳрум қилган.\nИсломий Инқилоб Муаззам раҳбари Баҳрайндаги Оли Халифа режимининг кейинги жиноятлари ҳақида\nБаҳрайн 14 феврал қиёмининг тўққиз йиллиги ва ҳукумат зўравонлиги кучайишининг жараёни\nБаҳрайнлик ёш йигитнинг жаноза маросимида Ол Халифа режимига қарши шиорлар эълон этилди


Ибраҳимович Швеция термаси сафида Рио олимпиадасида иштирок этиши мумкин » Скачать музыку бесплатно новинки музыки 2016-2017\nИбраҳимович Швеция термаси сафида Рио олимпиадасида иштирок этиши мумкин\nКомментариев: 0 Просмотров: 230 Дата: 16-04-2016, 00:06 Швеция U21 терма жамоаси бош мураббийи Хокан Эрикссоннинг миллий терма жамоа етакчиси ҳамда Парижнинг "ПСЖ" жамоаси ҳужумчиси Златан Ибраҳимовични ўз жамоаси сафида Бразилияда бўлиб ўтадиган 2016 йилги Олимпиадага олиб кетиш истагида эканини маълум қилди. Бу ҳақда Германиядаги DPA агентлиги хабар тарқатган. Олимпиада ўйинларининг футбол мусобақалари учун қуръа ташлангач, Швеция Колумбия, Нигерия ва Япония термалари билан бир гуруҳдан жой олди. Турнирда қатнашадиган терма жамоалар 21 ёшдан катта бўлган 3 футболчини таркибга олиши мумкин бўлади. "Мен умид қиламанки, Златан биз билан Олимпиадага боради. У ёзда асосий терма жамоа билан Европа чемпионатида иштирок этади. Мен уни таркибда кўришни истайман, агар у розилик билдирса", деган Эрикссон. Франциядаги Европа чемпионати 10 июнь куни бошланиб, 11 июлда тугайди. Рио олимпиадасининг футбол бўйича йинлари 3 август куни бошланади ва Бразилиянинг 6та шаҳрида 20 августгача давом этади. Рио-де- Жанейро олимпиадаси 5 августдан 21 августгача ўтказилади. - деб хабар бермоқда Stadion.uz нашри.


“Обод” янги мавсумга тайёргарликни давом эттирмоқда\n22 декабрь, 2016, 11:13\nТошкентнинг “Обод” жамоаси кеча янги мавсумга тайёргарликларни бошлаган эди. 28 декабрга қадар давом этадиган машғулотларда асосан тикланишга эътибор қаратилмоқда.\nКеча бўлиб ўтган илк машғулотларда 25 нафар футболчи иштирок этган. Таркибда бир қатор янги ўйинчилар ҳам бор, бироқ улар ҳақида ҳозирча маълумотлар ошкор қилинмаяпти. Бу ҳақда клуб матбуот хизмати маълум қилган.\nШунингдек, таркибга ўринбосарлар сафидан бир неча иқтидорли футболчилар ҳам жалб қилинган. Ҳозирча жамоани ҳеч ким расман тарк этгани йўқ. Фақатгина якунланган мавсумни ижара асосида “Обод”да ўтказган футболчилар ҳуқуқий жиҳатдан тегишли бўлган клубларига қайтиб кетишган.\nМашғулотлар "Ёшлик" стадионининг "тренажер" залида ўтказилмоқда.


Божхона постларида нормадан ортиқ товарларни вақтинча сақлаш тартиби белгиланди — Review.uz\nВақтинча сақлаш учун қабул қилинган товарлар ва уларнинг ҳужжатлари кўпи билан 30 календарь кун, тез бузиладиган товарлар эса кўпи билан 2 календарь кун мобайнида сақланади.\nҲукумат қарори (102-сон, 25.02.2021 й.) билан Жисмоний шахсларнинг чегара божхона постлари орқали нотижорат мақсадларда олиб кирилаётган белгиланган меъёрлардан ортиқ бўлган товарларига нисбатан амалга ошириладиган тартиб-таомиллар тўғрисидаги низом тасдиқланди.\nНизомга кўра, давлат божхона хизмати органлари томонидан вақтинча сақлаш учун қабул қилинган барча товарларнинг вазни ва миқдори ўлчовдан ўтказилиши шарт.\nСақлаш муддати уларни вақтинча сақлаш учун қабул қилинган куннинг кейинги кунидан ҳисобланади.\nФуқаролар томонидан маълум қилинган товарларнинг божхона қийматини тасдиқловчи товар ҳужжатлари тақдим этилмаган тақдирда, давлат божхона хизмати органи товарларнинг божхона қийматини мустақил равишда белгилайди.\nЧегара божхона постлари томонидан вақтинча сақлаш учун қабул қилинган товарларни сақлаганлик учун товарлар вақтинча сақловга олинган кундан эътиборан ҳар 100 кг.гача оғирликка (брутто) тўлиқ ва тўлиқ бўлмаган ҳар бир календарь кун учун:\n- дастлабки 5 кунда БҲМнинг 5 фоизи (12 минг 250 сўм) миқдорида, кейинги 10 кунда БҲМнинг 7 фоизи (17 минг 150 сўм) миқдорида, қолган кунларда БҲМнинг 10 фоизи (24 минг 500 сўм) миқдорида;\n- тез бузиладиган товарларни вақтинча сақлаганлик учун БҲМнинг 15 фоизи (36 минг 750 сўм) миқдорида божхона йиғими ундирилади.\nТоварларни қайтариш, ваколатли шахс (товарларнинг эгаси) томонидан далолатноманинг божхона органи томонидан тасдиқланган нусхаси ва шахсни тасдиқловчи ҳужжатнинг аслини тақдим этиш билан амалга оширилади.\nТоварлар божхона йиғими тўлангандан ҳамда ҳужжатлар расмийлаштируви тугагандан кейин дарҳол қайтарилади.


Бугун Киночилар уйида атоқли олим, археолог, академик, тарих фанлари доктори, «Ўзбекистон маданий мероси жаҳон тўпламларда» лойиҳасининг илмий раҳбари Э.В. Ртвеладзе таваллудининг 80 йиллигига бағишланган хотира кечаси бўлиб ўтди.\nТадбир Ўзбекистон маданий меросини асраш, ўрганиш ва тарғиб қилиш бўйича Бутунжахон жамияти, Ўзбекистон Республикаси Фанлар академияси, Ўзбекистон Республикаси Туризм ва маданий мерос вазирлиги томнидан ташкил этилди, тадбир ҳомийси - «Eriell Group» нефть-сервис компанияси.\nТадбир доирасида Ўзбекистон маданий меросини асраш, ўрганиш ва тарғиб қилиш бўйича Бутунжахон жамияти раиси Фирдавс Абдухолиқов “Эдвард Ртвеладзе хотираси” номли хотира китобининг дастлабки пилот нашрини тақдим этди. Китоб олимнинг ҳамкасблари, дўстлари, оила аъзолари ва яқинлари томонидан ёзилган 50 дан ортиқ мақолани ўз ичига олган.\nТадбирда Ўзбекистон Республикаси Олий Мажлиси Сенати Раисининг биринчи ўринбосари Содиқ Сафоев, “Ўзбекистон маданий мероси жаҳон тўпламларида” лойиҳаси таҳририят кенгаши раиси, академик Акмал Саидов, Ўзбекистон Республикаси Бош вазирининг ўринбосари Азиз Абдуҳакимов, Ўзбекистон маданий меросини асраш, ўрганиш ва тарғиб қилиш бўйича Бутунжахон жамияти бошқаруви раиси Фирдавс Абдухолиқов, Грузиянинг Ўзбекистондаги Фавқулодда ва мухтор элчиси Зураб Абдушелишвили иштирок этишди ва марҳумни ёд олиб сўзга чиқишди.\nЭдвард Васильевич Ртвеладзе Марказий Осиё минтақаси тарихи ва маданиятининг улкан қатламларини, Буюк Ипак йўлининг эски ва янги йўлларини тадқиқ этган. Олим Ўзбекистонда ва хорижда чоп этилган 800 дан ортиқ илмий мақолаларга муаллифлик қилган.\nИлмий фаолияти давомида турли мукофот ва орденлар билан тақдирланган, жумладан, 1985 йилда Беруний номидаги Ўзбекистон Давлат мукофоти, 2001 йилда “Буюк хизматлари учун” ордени, 2003 йилда “Меҳнат шуҳрати” ордени, 2017 йилда “Эл-юрт хурмати” орден. Бундан ташқари, Грузия Республикасининг шараф ордени - "Гирдебис Оредени" билан тақдирланган.\nЭдвард Ртвеладзенинг сўнгги йиллардаги энг машҳур археологик кашфиётлардан бири милоддан аввалги IV охирида асос солинган Окс Александриясидир. Қадимий шаҳар милодий I аср бошларигача Сурхондарё ҳудудида мавжуд бўлган.\nОлим Ўрта Осиё ва Шимолий Кавказда 100 дан ортиқ археологик экспедицияларда қатнашган. Ртвеладзе 1990 йиллар охирида Тохаристон археологик экспедициясини тузиб, қадимий Кампиртепа манзилгоҳида тадқиқотларни қайта тиклаган, бу ерда Ўрта Осиё археологик амалиётида биринчи марта аҳоли пунктининг тўлиқ очилиши амалга оширилган, унинг жойлашуви ва Кушонлар даврига оид шаҳар тузилмаси аниқланган.\nСўнгги йилларда Э.В. Ртвеладзе “Ўзбекистон маданий мероси жаҳон тўпламларида” лойиҳасининг илмий раҳбари вазивасини бажарган. Унинг раҳбарлигида “Ўзбекистон маданий мероси жаҳон тўпламларида” туркумига оид 50 та китоб-альбом нашр этилган.\nЎзбекистон маданий меросини асраш, ўрганиш ва тарғиб қилиш бўйича Бутунжахон жамияти лойиҳалари доирасида “Ўзбекистоннинг меъморий эпиграфикаси”, “Тарихий кутубхона”, “Ўзбекистоннинг атоқли олимлари” туркум китоблари устида ҳам ишлаган.\nАфсуски, 2020 йил апрель ойида олимнинг рафиқаси - археолог ва архивчи Лидия Ртвеладзе вафот этди. Эдвард Василевич Ртвеладзе ўзининг яқинда нашр этилган "Лидия Львовна Ртвеладзе. Ҳаёт, имл, оила” китобини рафиқасининг хотирасига бағишлаган эди.\nЭдвард Ртвеладзе жорий йилнинг 10 февралида вафот этган эди.


Евроиттифоқ Беларусга 3 миллиард евролик ёрдамни музлатиб қўйди\n17:22 / 26.05.2021\nЕвропа иттифоқи Беларус учун тайёр ҳолда турган 3 миллиард евролик сармоявий ёрдам тўпламини музлатиб қўйди, дея маълум қилди фон дер Ляйен. Унинг сўзларига кўра, Минскни Ryanair самолёти билан юз берган ҳодиса ва NEXTA телеграм-канали собиқ бош муҳаррирининг ҳибсга олиниши туфайли «жиддий жавоб» кутмоқда.\nЕвропа иттифоқида Беларус учун 3 миллиард евро миқдоридаги инвестиция ва иқтисодий ёрдам тўплами мавжуд, аммо республика «демократик бўлмагунча» уни олмайди. Бу ҳақда Европа комиссияси раиси Урсула фон дер Ляйен маълум қилди, деб хабар бермоқда Reuters.\nЕК раҳбари, шунингдек, NEXTA телеграм-канали собиқ бош муҳаррири Роман Протасевичнинг озод этилишини талаб қилди. Бир неча кун олдин у Вилнюсга йўл олган, аммо бортда бомба борлиги ҳақидаги хабардан сўнг шошилинч равишда Минскка қўнган самолётдан тушириб олинган эди.\nФон дер Ляйеннинг сўзларига кўра, ушбу ҳодиса муносабати билан Беларусни «Европа иттифоқидан жиддий жавоб» кутмоқда. ЕИ «Беларус режими»ни молиялаштираётган жисмоний шахслар, корхоналар ва ташкилотларга қарши, шунингдек, Беларус авиация соҳасига қарши санкцияларни муҳокама қилади, деди у.\nRyanair авиакомпанияси самолёти Афинадан Вильнюсга учиб кетаётган эди. Бортда Протасевичдан ташқари 122 нафар йўловчи борлиги қайд этилган. Бомба тўғрисидаги хабар туфайли самолёт Минскка қўнишга мажбур бўлди. Лайнер қўниши билан Протасевич қўлга олинди. У бош муҳаррири бўлган NEXTA телеграм-канали 2020 йил август ойида бўлиб ўтган президентлик сайловларидан сўнг Беларусда бошланган норозилик намойишларини ёритди ва мувофиқлаштириб борди. Расмийлар Протасевични тартибсизликларни уюштиришда айбламоқда ва уни террористик фаолиятга алоқадор деб ҳисобламоқда.\nRyanair самолётининг қолган йўловчилари хавфсизлик текшируви ўтказилгани туфайли Минск аэропортида тахминан беш соат қолиб кетишди. Натижада, бомба ҳақидаги хабар тасдиқланмади.\nБир қатор ғарб давлатлари, жумладан Буюк Британия, Франция, Латвия, Литва ва Полша Беларус расмийларининг ҳаракатларини қоралаб чиқди. Беларус Ташқи ишлар вазирлиги, ўз навбатида, уларни «ёрлиқ ёпиштиришда» айблади. Беларус ҳокимиятининг хатти-ҳаракати «белгиланган халқаро қоидаларга тўла мос келади», унга Беларус «ҳар доим масъулият билан ёндашади», дейилади идора хабарида.\nУшбу воқеадан кейин Европа иттифоқи Беларуснинг ЕИдаги доимий вакили Александр Михневични чақиртирди. Унга «Беларус ҳукумати йўловчилар ва экипаж хавфсизлигини хавф остига қўйиб, мажбурлаш ҳаракатини содир этгани қатъий қораланиши тўғрисида» хабар берилган. Евроиттифоқ эҳтимолий санкциялар сифатида «Белавиа» авиакомпанияси самолётларининг ЕИдаги барча аэропортларга қўнишини тақиқлаб қўйиш имкониятини кўриб чиқмоқда, дея хабар берди Financial Times манбалари. Уларга кўра, Евроиттифоқ Беларус ҳаво ҳудудини парвозлар учун хавфли деб эълон қилиши ҳам мумкин.\n13:30 / 27.05.2021\nМинскдан Барселонага учган Беларус самолёти Евроиттифоқ ҳаво ҳудудига киритилмади


“Ўзингга ўт қўйсанг ҳам ҳеч нарса ололмайсан!” Пулини банкка ўғирлатган пенсионерга Бош прокуратурада эшикни кўрсатиб юборишди - Фарғона.Ру ахборот агентлиги\n05:09 msk, 13 Июль 2020\n“Ўзингга ўт қўйсанг ҳам ҳеч нарса ололмайсан!” Пулини банкка ўғирлатган пенсионерга Бош прокуратурада эшикни кўрсатиб юборишди\n09.05.2017 17:54 msk\nТошкентда икки ҳафтадан бери Ўзбекистон президенти Шавкат Мирзиёевнинг қатъий баёнотлари муҳокама қилинмоқда. У оддий фуқароларнинг муаммоларини ҳал қилишга ҳаракат қилмайдиган, “коррупцияга ботиб кетган” амалдорлар ҳақида гапириб, уларни икки йилда янги кадрларга алмаштиришини айтди. Айниқса амалдорларнинг 24 соатли иш режимига ўтиши ҳақида гапи ҳаммани лол қолдирди.\nАммо Ўзбекистон ҳукумати коридорларидаги кузатувларга кўра, президентнинг гапларига ҳамма ҳам қулоқ солмаган шекилли. Айниқса прокуратура ва суд ходимларининг эшитиш қобилияти паст бўлиб, улар ҳар куни фойдасиз қуруқ жавоблар ёзиш билан машғул. Уларнинг аксарияти мурожаат этувчиларининг кечинмалари ва дардига лоқайдлик билан қарайди. Одамлар вилоятлардан келади, айримларининг болалари ҳам ёнида, идораларнинг кириш эшиги олдида юзлаб тўпланишади, аммо ичкарига кира олмайди.\nПрокуратура ҳуқуқларни ҳимоя қилади. Кимникини?\nТошкент яқинида жойлашган Чирчиқ шаҳрида яшовчи пенсионер Любовь Чуракова бу каби сарсон-саргардонликларни ўз бошидан ўтказган. Чунки у ҳам адолат истаб, юқори мансабдор шахсларга мурожаат қилган (банк ҳисобидан ўғирланган пулларни қайтариш мақсадида бу кекса аёлнинг бир неча йилдан бери курашаётгани ҳақида бу ерда , бу ерда ва бу ерда батафсил ўқиш мумкин). Бу нарсага деярли ҳар куни дуч келмоқда, чунки деярли мана етти йилдан бери худди ишга боргандек пойтахтга қатнашга мажбур. Нима ҳам қилсин, ахир бу пенсионернинг Ўзбекистон Миллий банкининг Чирчиқ филиалидан бир неча йил олдин йўқолган омонати учун жарима ва неустойкани қоплаш масаласи ҳали ҳам ҳал бўлмаган.\n- Ўн тўртинчи апрель куни навбатдаги марта Бош прокуратурага бордим, аммо у ерда бўлиб ўтган воқеа мени адо қилди, - дейди йиғлаб юборишдан ўзини тийиб турган Чуракова. – Мен бино олдидаги зинада ўтирган эдим, ичкаридан шикоятларни қабул қилиш бўйича 14-бўлим ходими Умарова чиқди. Мен илгари унинг саводсизлиги учун рад қилиб юборган эдим. У “юринг кетдик, ҳал қиламиз” деб, қўлларимдан тортиб, ҳамманинг олдида қўполлик қила бошлади. Мен “қўлларимни кўкартирманг, сиз билан гаплашиш ниятим йўқ, ҳеч қаёққа бормайман!” деб қаршилик қила бошладим. Олдимизга милиционер-капитан келди ва мени ўзи ичкарига бошлаб киришига кўндирди.\n14-бўлимга кирдик, у ерда икки киши қўр тўкиб ўтирган экан. Биттасининг фамилияси Жўраевмиди, Қурбоновмиди, Жўрабоевми ёки Жўрабековми, шунақа эди. Чунки бейджиклари йўқ, ўзларини таништирмайди, иккинчисини эса энди кўриб турибман. Ўзини таништиришни сўрасам, мийиғида кулиб, “Шарт эмас” деб қўйди. Эътироз билдиришни бошлаган эдим, унинг асаби қўзиб, безбетларча, ультиматив шаклда сенсираб, бидирлаб ташлади: “Протестдан умид қилма, қанча пикет қилсанг ҳам, қаерга шикоят қилсанг ҳам, банкка қарши жиноят иши очмаймиз, ўзингга ўт қўйсанг ҳам ҳеч қандай пул ололмайсан! Бир миллион етти юз беришдими – хурсанд бўл! Кексалигингни пеш қиляпсанми? Пеш қилиш керакмас! Фоизларингни олганмисан? Олгансан!”. Қутурган итдай қичқирди. Мен эътироз билдирмоқчи бўлдим, менинг омонатимдаги фоизлар қонуннинг бузилиши ва ҳуқуқларимнинг бузилишига алоқаси йўқлигини айтдим, аммо фойдаси бўлмади. Кабинетдан чиқиб кетишдан бошқа иложим қолмади, булар беодоблиги учун кечирим сўраб ҳам ўтирмади, - деб нолийди аёл.\nҲақлигини тан олишади, аммо қонунни бажаришга шошилишмайди\nЛюбовь Александровнанинг сўзларига кўра, муаммони ҳал қилишда ёрдам сўраб, шу ойнинг ўзида бир неча марта Президент девони, Олий Мажлис, Инсон ҳуқуқлари бўйича миллий марказ, Тошкент вилоят прокуратурасига мурожаат қилган, Бош прокуратурага эса неча марта ёзганини санаб ҳам ўтирмаган. Ўзингиз ўйлаб кўринг: виртуал қабулхона ишга тушганидан бери унга умумий ҳисобда 18 марта шикоят ёзган! Ҳамма ёқда унинг сўзларини тинглашади, бош ирғаб, дардини тушунишади, аммо амалий ёрдам бериш ўрнига “ўрганиб чиқишга” ваъда беришади ёки бир хил қолипдаги ёзма жавоблар билан қутулишади. Буниси ҳам майли, аммо уйга қўнғироқ қилиб, келмасликни сўрашади, пикетга чиқмасликни сўрашади, фақат “эртага” билан боқишади, аммо “тезлаштирилган жавоб” бериш муддатлари ўтиб бўлган.\nМана 11 ой бўлдики, ҳар хил баҳоналар билан пенсионерни бош прокурор Ихтиёр Абдуллаевнинг қабулига қўйишмайди. Буни тушунса бўлади: агар Чуракова шахсан мамлакат бош прокурори билан учрашса, аммо унга нисбатан судларнинг адолатсиз қарорларига протест келтиришмаса, унда шикоятчи назорат органининг ҳаракатларидан қониқмасдан, халқаро ҳуқуқни ҳимоя қилиш институтлари, масалан, инсон ҳуқуқлари бўйича халқаро судга мурожаат қилиш ҳуқуқига эга бўлади. Назорат органларига бундай шов-шув керак эмас.\n- Бу ҳолда ушбу фирибгарлик пирамидасининг барча аъзолари ўзининг ҳаракатлари ноқонунийлигини тан олиб, ёғли лавозимлардан маҳрум бўлишига тўғри келади, - деб изоҳ беради жабрланувчининг ўзи. – Ахир булар бир-бирини қўллаб-қувватлаш орқали 7 йилдан бери мени алдаб юрганини ошкор қилишга йўл қўярмиди? Банкирлар ҳам адолат қарор топишига йўл қўймаслиги мумкин: агар ҳар бир алданган одам менга ўхшаб, қонунда кўзда тутилган тўловларни талаб қилаверса, улар хонавайрон бўлади-ку! Ишим озгина илгарилайдиган бўлса, банк менга (Ўзбекистон Вазирлар Маҳкамасининг 2001 йил 22 июндаги қарорининг 6-бандига ҳамда Фуқаролик кодексининг 260-263-моддаларига кўра) деярли эллик миллион тўлаши керак.\nАхир бунга ўхшаш ҳолатлар мамлакатда минглаб учрайди, шу сабабли жон фидо қилса ҳам, тўламасликка ҳаракат қилишади. Акс ҳолда қонун ҳимоясида бўлган орган ходимларининг бундай бетакаллуф қўрслиги ва одобсизлигини қандай изоҳлаш мумкин? Хулоса ўз-ўзидан келиб чиқади. Менинг ҳақлигимни тан олишса ҳам, қонунни бажаргилари келмайди. Президент ҳар куни, ҳар соатда қонуннинг устуворлигини, халқ билан яқинлашиш, оддий одамларнинг муаммоларини тезда ҳал қилиш, одамларга ҳурмат билдириш кераклигини такрорлашини ҳам инобатга олишмаяпти. Бош прокуратурада мен билган даврнинг ўзида ўнлаб одам лавозимидан олинган, аммо тартиб ва одамларга нисбатан ҳурмат ҳали ҳам пайдо бўлгани йўқ, - дейди Чуракова.\nАмалдорлар “булбулдек сайраганида”\nПенсионернинг Бош прокуратурага юқорида айтиб ўтилган ташрифидан олдин 10 апрелда Чирчиқдаги кимёгарлар саройида жамоат конференцияси бўлиб ўтди (давлат раҳбарининг талабига кўра, фуқароларнинг шикоятларига масъул шахслар ҳисобот берадиган шундай учрашувлар ҳар ойда ўтказилиши керак), унда деярли барча соҳаларнинг турли даражадаги бошлиқлари иштирок этди. Унда прокурорлар ҳам, судьялар ҳам, банкирлар ҳам, ҳатто президент хизмати ходимлари ва виртуал қабулхона директори қатнашди. 400 тача одам тўпланди, шулардан 150 киши – асосан Чирчиқ ва Қибрайда яшовчилар шикоят билан қатнашди.\n- Мен илгари одамларга бундай яхши муносабат қилишганини ҳеч қачон кўрмаганман, - деб давом этади Любовь Александровна. – Йиғилиш нақ беш соат давом этди, амалдорлар шунақанги хушмуомала ва ёқимли бўлиб кетдики: ҳеч кимнинг гапини бўлишмади, саволларга табассум билан жавоб беришди, худдики бутун умр шу учрашувни орзу қилгандек. Кўплаб муаммолар шу ернинг ўзида ҳал қилинди! “Менинг” банким эса атрофимда рақсга тушишга ҳам тайёр эди. Тадбир бошланишидан олдин иккита прокурор ва банк ходими мендан сўзга чиқмасликни илтижо қила бошлади. Аммо мен шунақа бир маъруза ўқидимки, пулимни ўғирлаган ўзбек банки ҳақидаги муаммони бутун дунё билади, шундай кейин ҳам инвестициялар келишини хоҳлайсизми, дедим.\nҚонун бузилишлари ва ўзбошимчаликлар ҳақида батафсил айтиб ўтилган жўшқин нутқим шунчалик муваффақият қозондики, ҳаттоки президент давлат маслаҳатчиси ҳамманинг кўз ўнгида: “Ўз ҳуқуқларингизни талаб қилишни шу аёлдан ўрганинг. У қонун бўйича мутлақо ҳақ!” деди. Мени қўллаб-қувватлади, жасурлигим учун мақтади, масалани ўрганиб чиқиш ҳақида тантанала ваъда берди, масъул шахсларга тезлаштирилган жавоб беришни тайинлади, аммо бу жавоб ҳалигача берилгани йўқ. Ўшанда кўп йиллардан бери биринчи марта бағримга шамол теккандек бўлди. Аммо менинг азият чекишим давом этганига қараганда, бу сергап давлат маслаҳатчиси шу билан “яхши ният элчиси” вазифасини тугаллаган. Айбдорлар қарзини тўлашга мажбур қилиш учун ҳеч ким ҳеч нарса қилмади, - деб сўзлаб беради аёл.\nТошкент вилоят прокурори хизмат вазифаси билан боғлиқ қалбакичиликни тан олди\nБу орада масаланинг моҳиятини тегишлича ўрганиб чиқиш ва ваъда берилган прокурор протестини бериш ўрнига, “Фарғона” хабар берганидек, Чураковага Марказий банкнинг қандайдир эксперт комиссиясининг осмондан олинган “хулоса”сини беришди. Бу комиссия ишдан манфаатдор бўлган банк ходимларидан тузилган эди. Шуни асос қилиб олган Бош прокурор ўринбосари У.Суннатов ўтган йилнинг декабрида қонунга хилоф баёнот билан чиқди. Унда Чуракованинг ўғирланган пуллари юзасидан вилоят суди ажримини “янги аниқланган ҳолатлар” асосида Тошкент вилоят судининг кассация инстанциясида қайта кўриб чиқиш белгиланган.\n- Менинг аризам бўйича Суннатов банкирларнинг қонунга хилоф ишлари ва вилоят судининг аввалги қарорларига прокурор протестини бериши шарт эди, у “менга қанча тўланиши кераклиги” ҳақидаги савол билан судга ўзи мурожаат қилишга ҳаққи йўқ эди, - деб таъкидлайди Любовь Александровна.\nФактларнинг бузиб кўрсатилиши оқибатида экспертлар кенгаши аъзолари бир неча йиллардан бери пенсионерга етказилган зарарни 1,7 миллион сўм деб баҳолади. Бугунги кунда Миллий банк Чирчиқ филиалидан ундирилиши керак бўлган зарарнинг ҳақиқий миқдори (ўғирланган ва ўз вақтида қайтарилмаган омонат учун жарима ва пенялар), жабрланувчининг сўзларига кўра, 49 миллион сўмга тенг (“қора бозор” курсида тахминан $6.533).\n- 4 апрел куни Тошкент вилоят прокурори Файзиевнинг қабулида бўлганимда, ундан тўғридан-тўғри сўрадим: “Қандай қилиб қалбакичиликка йўл қўйдингиз? Нимага фактларни бузиб кўрсатиб, бу уйдирма вазиятга аралашдингиз ва қонун бўйича менинг ишимни ҳал қилдингиз?”. Бунга ажойиб жавоб олдим: “Нима қилай, мен бошлиғимнинг (бош прокурор ўринбосари Суннатовнинг. – “Фарғона” изоҳи) буйруғини бажардим холос”. “Сиз раҳбариятнинг шахсий буйруқларини эмас, қонунни бажаришингиз керак”. – “Мени тўғри тушунинг — мен бир бажарувчиман холос”. Қонун посбонининг аҳволини қаранг, – деб аччиқланади Любовь Александровна.\n10 йиллик азоб-уқубат\nБу қайғули воқеалар узоқ 2007 йилдан бери давом этмоқда. Ўшанда давлат берган кафолатларга ишонган пенсионер Чуракова ўзининг квартираси, машинаси ва қорамолини сотиб, Миллий банк Чирчиқ филиалига 11,5 миллион сўм қўйган. Уч йилдан кейингина – 2010 йилнинг февралида ҳисоб рақамдаги пуллари йўқолганини тасодифий равишда билиб қолади. Маълум бўлишича, банкнинг очкўз бошқарувчилари дастидан яна юзлаб одам унга ўхшаб жабрланган экан. Хусусий омонатчиларга тегишли маблағларнинг бошқарувчи томонидан ноқонуний равишда ечиб олинганини банк филиалининг вакиллари ҳеч кимга айтишмаган. Неча киши жабрлангани ҳақидаги саволга эса “бу банк сири”, уни “ошкор этиб бўлмайди” деб жавоб қайтаришган.\nАниқланишича, Миллий банк Чирчиқ филиали бошқарувчиси Олимжон Султонхўжаев 2008 йилдаёқ омонатчиларнинг долларли ва сўмли ҳисоб рақамларидан пул ўғирлаган экан. Аммо банкнинг янги маъмурияти бу ҳақда мижозларга хабар беришни маъқул топмаган. 2010 йилнинг май ойига келибгина ўғирланган омонатлар тикланган, аммо ўз филиаллари ва ходимларининг ишига масъул бўлган банк пулларни дарҳол қайтариши керак эди.\nОвоза бўлиб кетмаслиги учун Миллий банк раҳбарияти бўлиб ўтган воқеа ҳақида гапиргиси келмаган, шунчаки қўлга тушган бошқарувчи билан бухгалтер ва кассирни ишдан ҳайдаб юборган. Жабрланувчи Чураковадан эса “бу ҳақда ҳеч кимга айтмасликни” сўрашган ва “хавотирланманг” дейишган: ревизия билан прокурор текшируви бўлиб ўтгач, ҳамма пуллар тўлиқ қайтарилар эмиш (пулни қайтариш 2013 йилга келибгина бошланган, шунда ҳам қисмларга бўлиб, қолган зарарни қоплаш “эсдан чиқарилган”). Собиқ бошқарувчи Султонхўжаев зарарни қоплаш учун пул йиғаётган эмиш.\nЎшандан бери орадан салкам 10 йил ўтди, бу даврда кекса аёлнинг ҳаёти (2 декабрда Любовь Чуракова 79 ёшга кирди) дўзахга айланди: саёҳатлардан баҳра олиш ва ҳордиқ чиқариш ўрнига у барча амалдорларнинг кабинетлари ва судларига бўзчининг моккисидай қатнади. Аммо унинг мурожаатларини ҳозирги кунда ҳам ҳеч ким эшитгиси келмаяпти.\nМамлакатни шарманда қилманг!\n“Икки йил ичида туну-кун ишлайсизлар, мен рухсат бермасам, ҳеч ким уйига кетмайди. Энди илгаригидай бўлмайди. Ё ишлайсизлар ёки жойни бўшатасизлар. Ҳаммангиз коррупцияга ботиб қолгансиз!” – деди яқинда президент Мирзиёев, ишёқмас амалдорларни навбатдаги тергаш пайтида.\nУндан олдинроқ, 11 апрелда, Олий Мажлис палаталари раҳбарлари, президент давлат маслаҳатчилари, Вазирлар Маҳкамаси ва бошқа вазирлик ва муассасалар раҳбарлари, компания ва ассоциация раҳбарлари, вилоят ҳокимлари, Тошкент, шаҳарлар ва туманлар ҳокимлари иштирокидаги кенгайтирилган селектор мажлисида, мамлакат раҳбари масъул шахсларнинг “лоқайд ва масъулиятсиз муносабати”ни, айниқса ижтимоий соҳа ва фуқароларнинг мурожаатларини кўриб чиқиш борасидаги ишларни қаттиқ танқид қилди.\nШу йил бошидан буён президентнинг виртуал қабулхонасига фуқаролардан 315 мингдан ортиқ мурожаат келиб тушган, мамлакат бўйлаб очилган халқ қабулхоналарига эса 47 мингдан ортиқ мурожаат бўлган. Матбуотдаги хабарларга кўра, Мирзиёев бош вазир Абдулла Ариповга ва давлат маслаҳатчиси Турсунхон Худайбергеновга (шу одам Чураковани ўз ҳақини талаб қилишдаги қатъий позицияси учун мақтаган эди. – “Фарғона” изоҳи) “бир ой давомида фуқароларнинг мурожаатларига, айниқса такрорий мурожаатларга сабаб бўлаётган тизимдаги муаммоларни ўрганиш ва уларни ҳал қилиш бўйича комплекс таклифлар киритиш”ни топширган.\n- Президентнинг айтган гаплари Бош прокуратурада ўтирган саводсиз хизматчиларга тааллуқли эмасми? Улар деярли 7 йилдан бери устимдан кулиб келишмоқда. Мен аниқ жавоб олмагунимча мурожаат қилишдан тўхтамайман. Агар менинг ўзимдан виртуал қабулхонага 18 та шикоят тушган бўлса, давлат хизматчиларнинг самарали ишлаётгани ҳақида гап бўлиши мумкинми? Бунақалар мамлакатни шарманда қилмаслиги учун ҳайдаб чиқариш керак! – деб хулоса қилади бу қийналиб кетган, аммо таслим бўлмайдиган чирчиқлик пенсионер аёл.


Ўзбекистонлик ўқувчилар халқаро робототехника мусобақасида о...\nМТМ ҳамшираларига / 2020-11-03\n«Баркамол авлод» болалар мактаблари тўгарак аъзоларининг ижодий иши халқаро экспертлар томонидан эътироф этилди.\nYRC-2020 халқаро робототехника мусобақасида «Баркамол авлод» болалар мактаби тўгарак аъзолари «Чиқиндиларни саралаш» инженерлик лойиҳаси билан иштирок этиб, энг юксак унвон олтин медални қўлга киритди.\nМамлакатимиз шарафини муносиб ҳимоя қилган ўқувчилар жамоаси бугун Халқ таълими вазирлигига таклиф қилинди. Ғолибларни Халқ таълими вазирлиги номидан вазир ўринбосари Рустам Каримжонов қутлаб, уларга вазирликнинг махсус диплом ва совғаларини топширди.\nIYRC (International Youth Robot Competition) халқаро робототехника мусобақаси ҳисобланиб, 2014 йилдан буён 28 давлат аъзолари иштирок этиб келмоқда.\nЖорий йил халқаро мусобақа Россия давлатида ўтказилиши белгиланган эди, лекин, пандемия сабабли ушбу мусобақа онлайн тартибда ўтказилди.\nУшбу мусобақа асосан ўқувчиларнинг инженерлик қобилиятларини рўёбга чиқариш, ўқувчилар томонидан ихтиро қилинган янги замонавий технологияларини амалиётга жорий этиш орқали уларни қўллаб-қувватлашга қаратилган лойиҳа ҳисобланади.\nБу каби ютуқлар Ўзбекистонлик ёшлар учун мотивация бериш билан бир қаторда уларнинг инженерлик қобилиятларини ривожлантиришга хизмат қилади.\nҒолиб жамоа аъзолари билан танишинг:


АҚШда қора танли фуқаронинг ўлимидан сўнг бошланган тартибсизликлар ҳалигача давом этмоқда. Президент уларни тўхтатиш учун куч ишлатишга тайёр.\nТОШКЕНТ, 31 авг - Sputnik. АҚШнинг демократлар томонидан бошқаралаётган шаҳарларда зўравонликни тўхтатишнинг ягона йўли бу куч ишлатишдир. Бундай фикрни АҚШ президенти Дональд Трамп твиттерда билдирди.\n"Демократлар томонидан бошқариладиган, жиноятчилик даражаси юқори шаҳарларда зўравонликни тўхтатишнинг ягона йўли - бу куч ишлатишдир!" - деб ёзди Америка етакчиси.\nОлдинроқ Трамп Американинг Портленд шаҳридаги тартибчизликлар фонида шаҳар мэри Тед Уилерни намойишчиларнинг ҳаракатларини қоралаб, шаҳарга Миллий гвардияни киритишга чақирди.\nПортлендда норозилик ва тартибсизликлар уч ойдан бери давом этмоқда. Вақти-вақти билан полиция содир бўлаётганларни исён деб номлаб ҳибсга олишларни амалга оширмоқда. Портленд ва АҚШнинг бошқа бир қатор шаҳарларидаги тартибсизликлар Миннеаполисда афроамерикалик Джорж Флойд полиция ходимлари томонидан ўлдирилганидан кейин бошланди.\nАҚШда 3 ноябр куни президент сайловлари бўлиб ўтади. Трамп ва вице-президент Майк Пенс демократлар номзоди Джо Байден ва вице-президентликка даъвогар Камала Харрис билан тўқнаш келишади.


Apple ўз раҳбарларининг мукофот пуллари ҳажмини қисқартирди » Ўзбекистон янгиликлари – Zamin.uz\n07 январь 2017, 17:07\nАҚШда Apple компанияси ўтган йил давомида ўзининг бош директори Тим Кукнинг мукофот пуллари ҳажмини қисқартирди, деб ёзади «Дарё» нашри. Корпоратив ҳисоботларга кўра, корпорация раҳбарини фирма томонидан режали кўрсаткичлар бажарилмагани учун жазолашган.\nApple маълумотларига кўра, компания бир йилда 215,6 миллиард долларлик маҳсулотларни сотган, бу режалаштирилган 223,6 миллиард доллардан 3,7 фоизга кам демакдир. Ишлаб чиқариш даромади эса 60 миллиард долларга тенг бўлди ва 60,3 миллиард долларлик мўлжалга 0,5 фоиз етмади.\nНатижада бутун олий раҳбарият таркибининг мукофот пуллари ҳажми режалаштирилганидан 89,5 фоизгача қисқартирилди. Хусусан, 2016 йил якунларига кўра, Кук 8,75 миллион доллар олди, 2015 йилда — бонуслар тўлиқ ҳажмда тўланган вақтда эса у 10,28 миллион доллар олган эди.\nТеглар: давомида кўрсаткичлар Кукнинг олди ўз таркибининг\nЯнгиликлар » Иқтисодиёт » Apple ўз раҳбарларининг мукофот пуллари ҳажмини қисқартирди\n10:50 Ўзбекистонга 2017 йилда 4,5 млрд долларлик хорижий сармоя киритилади\n14:43 Apple молиявий чорак давомида рекорд даражада даромад қилди\n15:52 Google’га эгалик қилувчи холдинг 2016 йилда қанча соф фойда олгани маълум бўлди\n15:46 “Ўзбекинвест” 2014 йилда 6,44 миллиард сўм соф фойда олди\n15:44 “ИНГО-Ўзбекистон” 2014 йилда 1,4 миллиард сўм соф фойда олди


200 минг доллар эвазига 196 давлатни кезган саёҳатчи Ўзбекистонга келмади - Zamin.uz\n21:33 / 01.03.2017\nАмерикалик Кассандра Де Пеколь жуда қисқа муддат ичида дунёни айланиб чиқишга муваффақ бўлди. Бу саёҳат орқали Де Пеколь бир неча рекордни ҳам ўрнатди. Кассандра Де Пеколь дунёнинг барча суверен мамлакатларига ташриф буюрган аёл, дунёнинг барча мамлакатларига ташриф буюрган илк америкалик аёл, сайёрани саёҳат қилган энг ёш америкалик фуқаро ҳамда барча мамлакатларни тез муддатда айланиб чиққан саёҳатчи сифатида Гиннес рекордини қайд этди, деб ёзади Qalampir.uz.\nКассандра Де Пеколнинг бу саёҳатига 200 минг доллар атрофида маблағ сарфланди. У 250 марта ҳавода учишга муваффақ бўлди. «Замин» янгиликларини «Вконтакти»да кузатиб боринг\n19-02-2020, 19:51, Жамият\n16-07-2016, 11:37, Жамият


"Турон"нинг нега ғалаба қозона олмаётганига жавоб топдим, хорижликлар билан нимага эришдик, ҳеч нарсага! - Игорь Шквирин билан очиқ суҳбат\n29 июня, 2021, 21:33\nТеги:Игорь Шквирин | Турон | Суперлига | Ўзбекистон МТЖ\nИгорь Анатольевич дилидаги гапларни айтди.\nТажрибали мутахассис Игорь Шквирин “Турон” клуби бош мураббийига айланган ҳолда яна қизғин иш фаолиятига қайтди. Энди олдингидек барча масъулият унинг зиммасида бўлади.\nИгорь Анатольевич эскитдан мана шундай тартибда ишлашга ўрганган. Унда мураббий сифатида ўзидан яхши ном қолдириш ва натижа кўрсатиш истаги кучли. “Турон” эса Шквирин учун янги чақириқ бўлди. Чунки кўзга кўринган мутахассис Суперлига дебютанти ва ҳали ғалаба нималигини билмай келаётган клубни бошқаришга рози бўлди.\nУстига-устак, дебютант клуб янги мураббий бошчилигидаги илк ўйинни ҳам ўтказишга улгурди ва бахтга қарши “Турон”нинг ғалабасиз серияси яна давом этди.\nХабарингиз бор, ўтган турда яйпанликлар ўз майдонида “Машъал” билан дуранг ўйнади – 0:0. Лекин Шквириннинг режалари жиддийга ўхшаяпти. Бош мураббий эса sports.uz мухбирининг суҳбатлашиш таклифига розилик билдирди. Мазкур интервью ўзида бир қатор қизиқарли мавзуларни қамраб олган.\n“Менинг футболда ўзига хос қарашларим бор”\n- Игорь Анатольевич, “Турон” футбол клубининг бош мураббийи вазифасига тайинланганингиз билан табриклайман! Айтинг-чи, яққол аутсайдер бўлиб турган жамоани қабул қилиш – бу таваккалона ишми?\n- Футболда таваккалчилик доим бўлган. Нафақат аутсайдер, балки бош мураббийи у ёки бу сабаб билан ўзгарган ва етакчилик қилаётган клубни қабул қилиш ҳам ҳақиқий таваккалона ишдир. Бежизга таваккалчининг ишини Худо ўнглабди, дейишмайди ахир. Агар сен бошқарувингдаги клубда бўлаётган ҳолатни синчковлик билан кузатмас экансан, бу ҳам бир таваккалона ишга ўхшаб кетади. Менинг футбол борасида ўзига хос қарашларим бор. Жумладан, қўл остимдаги ўйинчиларни танлаш ва уларга қўйиладиган талаблар масаласида ҳам ўзимга хос тамойилларим мавжуд. Қўл остимдаги ўйинчиларнинг мен тасаввур қиладиган футбол намойиш қилишларини истаб, шунга мос ижрочиларни танлаш пайида бўламан. Ўз тамойилларимдан қайтмаган ҳолда натижа кўрсатишга интиламан. Албатта, танаффус юзага келган пайтда таркибни кучайтириш пайида тушамиз. Шунинг эвазига бугунгига нисбатан кучлироқ ўйин кўрсатишга ҳаракат қиламиз.\n- Сизни анчадан бери у ёки бу клуб бош мураббийи сифатида кўрмасдан келаётгандик. Айтинг-чи, ўтган вақт давомида хизматингизга қизиқишлар бўлдими?\n- Таклифлар бўлди, аммо бирортаси мени ўзига унчалик жалб этгани йўқ. Шунчаки, ишга қатнаш – бу мен учун қизиқарли машғулот эмас. Менга ўзим бошқарадиган клуб билан қандайдир вазифани бажариш ёқади. Бинобарин, бугунги клубим “Турон”нинг олдига чемпионатдаги ўз ўрнини сақлаб қолиш вазифаси қўйилган. Биз кучлилар лигасида қолиш учун охиригача ҳаракат қилишга тайёрмиз. Муайян бир вазифанинг борлиги мен учун ишни жуда қизиқарли қилади. Футболда ҳар қандай клуб раҳбарияти бош мураббий олдига вазифа қўяди. Жумладан, “Турон” мутасаддилари менга клубни Суперлигада сақлаб қолиш вазифасини қўйдилар. Агар менга биринчи ёки иккинчи лигадаги ва ўз олдига муҳим вазифа қўйилмаган клубдан таклиф бўлганида буни ҳеч иккиланмай рад этган бўлардим. “Про” лицензиясига эга мутахассис шунга монанд равишда иш олиб бориши керак. Иш кишига ҳузур бағишламоғи даркор. Агар сен мураббий сифатида клуб олдига қўйилган вазифаларни бирин-кетин бажарар экансан, бу сенга завқ-шавқ бағишламасдан қолмайди.\n“Раҳбарият мени танлаб хато қилмаганликларини исботлаб беришга ҳаракат қиламан”\n- Айтишларича, “Турон” раҳбарияти билан музокаранинг икир-чикирларини дарҳол ҳал қилишга эришибсизлар. Қизиқ, олдиндан бир-бирингизни танирмидингиз?\n- Ростини айтсам, мен уларни илгари учратмаганман. Дастлаб Қўқонга, сўнгра Яйпанга келганимдан кейин “Турон”ни бошқариш масаласини ҳал қилишга киришдик. Биргаликда ўтириб ҳаммасини муҳокама қилдик ва ҳамкорлик борасида келишиб олдик, бори шу. Юқорида таъкидлаганингиздек, ҳаммаси чиндан ҳам тез фурсатда ҳал этилди. Илгари фаолиятимда бунчалик тез ниҳоясига етган музокаралар бўлмаганлигини айтиб ўтишим даркор. Ўз навбатида энди мен раҳбарият ишончини қозонишим лозим. Уларга мени танлаб хато қилмаганликларини исботлаб беришим учун астойдил меҳнат қилишим даркор. Бу клубга тажрибам билан ёрдамим тегишидан умид қилиб қоламан.\n- Маълумки, чемпионатда ўз ўрнини сақлаб қолиш учун кураш олиб бораётган жамоада ишлар бошқаларга нисбатан жуда кўп бўлади. Агар малол келмаса, режаларингиз билан ўртоқлаша оласизми?\n- Қандай режаларни назарда тутяпсиз?\n- Масалан, биринчи давра ниҳоясига етяпти. Танаффус пайтида қандай ишларни амалга оширмоқчисизлар?:\n- Сизни тушундим, масалан, биринчи давра тугаганидан сўнг, йиғин ўтказиш учун Тошкентга бормоқчимиз. Албатта, бундан аввал футболчиларга бироз ҳордиқ чиқаришлари учун икки кун дам олиш имконини ҳавола қиламиз. Шундан сўнг, Тошкентда тўпланамиз. Албатта, ҳаммаси ўзимизга тааллуқли бўлмаган вазиятдан келиб чиқади. Яъни, мен пандемия билан боғлиқ ҳолатни назарда тутяпман. Режамизда уч ҳафта давомида йиғинни Тошкентда ташкил этиш кўзда тутилган. Шундан кейин Яйпанга қайтиб биринчи давранинг охирги ўйинини ўтказиб, иккинчисининг баҳсларига ҳозирлик кўрамиз.\n“Кўз остимизга олиб қўйган футболчиларнинг тенг ярмини олиб келсак ҳам хурсанд бўламиз”\n- Игорь Анатольевич, сизнингча, клуб нима сабабдан шу кунгача ғалаба қозона олмасдан келмоқда? Бу саволнинг жавобини топа олдингизми?\n- Бу саволга жавоб топдим, лекин уни очиқ баён этмоқчи эмасман. Чунки менга қадар клубни бошқарган ҳамкасбларимга бу сира ёқмайди. Албатта, ҳар қандай мураббийлар сингари улар ҳам вазият шундай тус олмаслиги учун ҳаракат қилишган. Ҳамкасбларимнинг ишини муҳокама қилишга, уларни вазият тақозо этган тақдирда ҳам танқид остига олишга сира ўрганмаганман. Тайинланганимдан сўнг ўтказилган йиғилишдаёқ ўзимдан олдин ишлаган мураббийларга раҳмат айтганман. Улар ўзларидан ниманидир клубга беришга ҳаракат қилишган. Шундай экан, бошқаларнинг меҳнатини қадрламаслик нотўғри бўларди. Ҳар қандай мутахассиснинг ўзига хос ишлаш усули бор. Мураббий футболни ўз тасаввурлари даражасида кўриб, шунга монанд равишда ишлар ташкил этишга интилади. Ҳаётда бирорта инсон хато қилмасликдан кафолатланмаган. Жумладан, футболда ҳам шундай. Биз оддий инсонлар барчамиз хато қилишга мойилмиз. Хато қилмасдан яшашнинг иложи йўқ. Узоқ йиллар ишлаб келаётган инсон ҳам, албатта, хато қилмасдан қўймайди. Бу мураббийларга ҳам тааллуқли жиҳатдир. Саволингизнинг иккинчи қисмига келсак, “Турон”нинг нима сабабдан шунча учрашувда бирорта ғалаба қозона олмагани – бу мендан олдин жамоада ишлаган мураббийларнинг вазифасидир. Улар нима сабабдан шундай ҳолат юзага келганини таҳлил қилишлари даркор. Ўйлайманки, улар клубнинг нега охирги ўринда қолиб кетганини таҳлил қилишга эришадилар. Бу менинг вазифам эмас. Зиммамдаги вазифа бутунлай бошқа. Юқорида таъкидлаб ўтганимдек, олдимга қўйилган асосий вазифа “Турон”ни қуйи поғонадан олдинга олиб чиқиш ва Суперлигада жон сақлаб қолишини уддалашдир.\n- Тез орада ёзги трансфер ойнаси очилади. Афтидан, сизда бу масала юзасидан қандайдир режалар бор бўлса керак, шундай эмасми?\n- Ҳа, менда бу масала юзасидан режа бор. Муайян футболчиларни кўзлаб қўйганман. Агар ўша кўзлаб қўйган футболчиларни жамоага олиб кела олсак, жуда соз бўларди. Умуман олганда, ҳар қандай клубда трансфер билан боғлиқ масала силлиқ кечишининг асло иложи йўқ. Режалар бўлади, лекин режани 100 фоиз амалга ошириш бирор-бир клубга насиб этмаган. Агар ўзимиз кўз остимизга олиб қўйган футболчиларнинг тенг ярмини “Турон”га олиб келсак ҳам хурсанд бўлишимиз даркор...\n- Бу масалада сизга мураббийлар штабида айнан ким ёрдам беряпти?\n- “Турон”да қолган Анвар Бердиев, яқинда бу ерга келган Шуҳрат Раҳмонқулов менга шу масалада кўмаклашишади. Мен бу мутахассисларни анчадан бери биламан. Ҳозирча шуни айтишим мумкин.\n“Терма жамоани маҳаллий мураббийлардан бирига топширган маъқулроқ”\n- Ўзбекистон терма жамоаси ЖЧ саралаш баҳсларида тарихда илк бор иккинчи босқичдаёқ курашдан чиқиб кетишга мажбур бўлди. Бундай муваффақиятсизликнинг сабабини нимада кўрдингиз? Терма жамоамиз Саудияга ютқазиб қўйиб, ҳаммасидан қуруқ қолди...\n- Нима учун айнан Саудия Арабистони?! Бунга қадар ҳам терма жамоамизда муваффақиятсиз ўйинлар бўлди. Мен ЖЧ-2022 учун ўтказилган ўйинлардаги бундай иштирокни саралашлардаги энг омадсизи деб ҳисоблайман. Чунки бунга қадар биз терма жамоани қайси мураббий бошқармасин, албатта саралашнинг якуний босқичига чиққанмиз. Ўшанда ҳам Абрамов, Бабаян каби мураббийлар билан ҳам шу ишни уддалаганмиз. Мен бундай муваффақиятсиз иштирокнинг асосий сабаби сифатида терма жамоада бош мураббий алмашганини кўрсатишим мумкин. Фаластиндан қабул қилинган мағлубиятдан кейин шундай ўзгариш бўлди. Бу ўзгариш якунда ўз таъсирини ўтказмасдан қолмади. Олдинги мураббий Купер матбуот анжуманларидан бирида ўйинни ҳимояга таянган ҳолда ташкил этамиз деганди. Аммо мен унинг бошқарувидаги терма жамоада мана шундай ўйинни кўрганим йўқ. Ҳатто ўртоқлик учрашувларидан бирида терма жамоамиз йирик ҳисобда мағлубиятга учради. Одатда мураббийларнинг кўпчилиги ҳужумкор футбол ўйнашга ҳаракат қиламиз, дейишади. Бироқ Купер...Бизга бу сафар нимадир етишмай қолди. Зарур пайтда киритилган голлар, боя берилган очколар етишмаганлиги эвазига шу аҳволга тушиб ўтирибмиз.\n- Сизнингча, Ўзбекистон терма жамоасининг янги мураббийи маҳаллий бўлгани яхшими ёки четдан олиб келган маълқуми?\n- Бизда шу пайтгача терма жамоада қанча хорижлик мураббий ишлади? Куперга қадар немис мутахассиси ҳам термамизда ишлаган. Улар билан нимага эришдик, ҳеч нарсага! Менинг фикримча, терма жамоани маҳаллий, футболимизни ичидан жуда яхши биладиган мураббий бошқаргани маъқул. Масалан, Рўзиқул Бердиев ўз иши билан кўпчиликда яхши таассурот қолдириб келади. У “Насаф”даги фаолияти давомида энг яхши футболчилар тарқалиб кетганига қарамай, кўпчиликка умуман таниш бўлмаган ёшлардан рақобатбардош бўлган клубни шакллантира олган. Унинг қўл остидаги “Насаф”нинг бугунги кунда иккита фронтда – Суперлига ва ОФК Кубогида қандай иштирок этаётганини барча кўриб турибди. Менимча, Бердиевни ҳам номзодлардан бири сифатида кўриш яхши бўларди. Бу менинг фикрим албатта. Унинг ишини четдан кузатиб келаётганим боис ҳам шундай деяпман. Яна менинг фикрим шундан иборатки, бизга хорижлик мутахассис керак эмас. Чунки шундай мураббий келса, аввалига маҳаллий менталитет ва футболга мослашиши учун ярим йилдан ортиқ вақт керак бўлади. Немис мутахассиси ишни худди армиядаги режим каби олиб боради. Овқатланишга саф тортиб кетиш, қисқа дақиқаларда еб-ичиш...Менимча, уларда шундай бўлса керак. Бизда ишлар бу тариқа олиб борилмайди. Бизнинг чемпионатда ўзини кўрсатган маҳаллий мураббийлардан бирига терма жамоани бошқаришни топшириш маъқулроқ, деб ҳисоблайман.\n“Одил пуллар учун эмас, мамлакат шаъни учун жонини бергудек тўп сурди”\n- Одил Аҳмедов терма жамоадаги фаолиятини якунлашга қарор қилди. Бу тўғри тўхтаммиди?\n- Одил Аҳмедов бугун неча ёшда? Агар у 25 ёшида терма жамоадаги фаолиятимни якунлайман деб эълон қилганда ҳам бундан ажабланиш мумкин бўларди. Ўшанда ундан нима учун бундай қарорга келдинг деб сўраш мантиққа мос келарди. У терма жамоада анча йиллар ўйнади, ўзидаги борини берди. У фахрий ёшида ҳам шундай тўп сурди. Одил Аҳмедовнинг терма жамоадан кетишга қарор қилгани мени сира ҳайрон қолдиргани йўқ. У шу ёшида ҳам 100 фоиз куч билан тўп суришга интилди. Мен уни ҳақиқий ватанпарвар деб биламан. Чунки Одил ўзидаги борини терма жамоага беришга ҳаракат қилди. Қолаверса, у қўли юпқа инсон эмас. Фаолияти давомида етарлича пул топишга эришди. Шундай бўлса ҳам у терма жамоага келган пайтда бор кучини ишга солди. Мана шуни ватанпарварлик деса бўлади. Шу хислати учун ҳам мен уни ҳурмат қиламан. У пуллар учун эмас, мамлакат шаъни учун жонини бергудек тўп сурди.\n- Мўйдин Мамазалумовни сиз кашф этгансиз. Уни Олмалиқдаги ўйинлари орқали мухлислар таний бошлашган. Эшитишимча, собиқ шогирдингиз “Турон”га қайтиши мумкин экан...\n- Бундай маълумотларни қаердан оляпсиз, билмайман-у, бу ҳақда ўйланиб қолдим...\n“Европа чемпионатида фаворит? “Бельгия!”\n- Бугунги кунда бутун дунё қизиқиш билан кузатиб бораётган “ЕВРО-2020” учрашувларини томоша қиляпсизми?\n- Албатта, кузатиб боряпман. Айниқса, кечаги учрашувлар ҳақиқий даҳшатнинг ўзи бўлди! Хорватларнинг испанларга қарши олиб борган баҳси менда жуда катта таассурот қолдирди. Аввалига хорватлар ҳисобда олдинга чиқиб олишди. Кейин 1:1 ҳисоби бўлди. Шундан сўнг, рақиблар ким ўзарга гол киритиш борасида баҳслашишга тушиб кетдилар. Футболнинг ҳақиқий жозибаси мана шундай беллашувда юзага келади. Бу нафақат ҳар қандай ишқибозни, балки футбол мураббийини ҳаяжонга солмасдан қўймайди. Жуда қизиқарли баҳс. Сўнгги паллада ҳисобни тенглаштириш, ўйиннинг қўшимча бўлимларга ўтказилиши...Бунақасини ҳар доим ҳам кўравермайсиз. Испанлар барибир тажриба борасида хорватлардан устунлик қилиб, қўшимча бўлимларда бирин-кетин иккита гол уришга эришдилар. Шунингдек, менда Франция – Швейцария учрашуви жуда катта таассурот қолдирди! Бу беллашув ҳам худди Испан ва хорватларники каби сценарий остида ўтди-ю, аммо ҳаммаси пенальтилар сериясида ҳал бўлди. Мен иккала учрашувни чемпионатдаги энг зўр беллашувлар дея бемалол айта оламан. Биласизми, мендан чемпионат бошланиши олдидан қайси терма жамоага мухлислик қилишим ва ғолиб ким бўлиши мумкинлиги ҳақида сўрашганди. Мен азалдан нидерландларга ишқибозлик қилиб келаман. Энг қизиғи, улар кишига ёқадиган футбол намойиш этиб келсалар-да, кўпинча қуруқ қўл билан қолиб кетишади. Бу сафар ҳам бахтга қарши мана шундай бўлди.\n- Сизнингча, “ЕВРО-2020”нинг асосий фаворити ким?\n- Бу саволга дабдурустдан жавоб қайтариш мушкул. Айниқса, кечаги бўлиб ўтган драматик ўйинлардан кейин киши нима дейишга ҳам ҳайрон бўлиб қоларкан. Бугун яна ғолибликка даъвогар иккита терма жамоа – Англия ҳамда Германия “Уэмбли”да тўқнаш келади. Беллашувдан сўнг, қайсидир бири биринчиликдан чиқиб кетади. Агар инглизлар ютқазишса, ўз уйида қолиб, буни буёғига оддий томошабинга айланишади. Агар немислар ўйинни бой беришса, уйларига қайтишади. Ҳозирча фалон-фалон терма жамоа фаворит, дея кўрсатиш мушкул. Назаримда, Бельгия асосий фаворитдек кўриняпти.\n- Демак, асосий фаворит Бельгия?..\n- Мен Бельгияни фаворитлардан бири демоқчиман...\nТермага хам мос!\n«Сурхан» не смог обыграть «Турон» на выезде


Жон Керри Венaда эронлик ҳамкасби Муҳaммaд Зaриф билaн учрашди\nAҚШ Дaвлaт котиби Жон Керри 20 ноябрь куни кечқурун Венa шaҳридa Эрон Тaшқи ишлaр вaзири Муҳaммaд Зaриф билaн музокaрaлaр ўткaзди.\nАйни дамда Венада олти давлат иштирокида сўзлашувлар ўтмоқда. Иштирокчилар 24 ноябргача Эрон ядровий дастури бўйича тарихий шарномага эришишни асосий мақсад қилиб олганлар.\nЖон Керри пaйшaнбa куни мaзкур музокaрaлaрдaги Европa Иттифоқи вaкили Кетрин Эштон билaн ҳaм учрaшди.\nШу куни aввaлроқ Пaриждa Фрaнция вa Сaудия Aрaбистони тaшқи ишлaр вaзирлaри билaн учрaшгaн Керри дунёнинг етaкчи дaвлaтлaри шaртномaгa эришиш йўлидa “бирлaшгaнини” aйтди.\n“Гaп сўзлaшувлaрни чўздириш ҳaқидa кетaётгaни йўқ”, дея қўшимчa қилди Дaвлaт котиби.\nРоссия вaкили Сергей Рябков 20 ноябрь куни РИA Новости aгентлигигa бергaн интервюсидa сўзлaшувлaрдa тaрaнглик мухити борлиги вa шaртномaгa эришиш осон кечмaслигини билдирди.\nБМТ Бош котиби Бaн Ки Мун дунёнинг етaкчи дaвлaтлaри вa Эронни муросaгa келишгa чaқирди.


Путиннинг ёнида янграган баёнот: Тўқаев Қозоғистон “ДХР” ва “ЛХР”ни тан олмаслигини айтди « O'zbekiston ERK Demokratik Partiyasi\nПутиннинг ёнида янграган баёнот: Тўқаев Қозоғистон “ДХР” ва “ЛХР”ни тан олмаслигини айтди\n18 June 2022 - 20:00\nҚозоғистон президенти Қосим-Жўмарт Тўқаев Петербург иқтисодий форумидаги чиқишида унинг мамлакати ўзини ўзи мустақил деб эълон қилган Донецк ва Луганск халқ республикаларини тан олмаслигини айтди.\nТўқаев бу ҳақда Россия президенти Владимир Путиннинг ёнида, россиялик медиаменежер Маргарита Симонян берган саволга жавобан маълум қилди.\nСимонян Тўқаевдан Россия Украинада ўтказаётган “махсус ҳарбий амалиёт” бўйича фикри ва бу борада Қозоғистонда нима деб ўйлашаётгани ҳақида сўради.\n“Буни очиқ айтаман, ҳар хил фикрлар бор. Жамиятимиз очиқ, бизда фуқаролик жамияти етилгани яққол кўзга ташланади. Шунинг учун ҳар хил фикрлар билдириляпти.\nМен шуни айтишни истардимки, замонавий халқаро ҳуқуқ бу – БМТ Низомидир. Низомдаги асосий принциплардан иккитаси ҳозирда бир-бирига қарама-қарши бўлиб қолган. Бу – давлатларнинг ҳудудий яхлитлиги ва миллатларнинг ўз тақдирини ўзи белгилаш ҳуқуқи.\nБМТнинг барча асосчилари ўз вақтида бунга эътибор қаратишмаган кўринади. Балки атайин қилишгандир, бу иккита принцип ҳозирда бир-бирини инкор қилмоқда.\nФикрлар ҳар хил. Айримлар давлатларнинг ҳудудий яхлитлиги муқаддас тушунча деб ҳисоблашади, бошқалар эса у ёки бу давлат таркибидаги миллатлар ўз давлатига эга бўлиш ва ажралиб чиқиш ҳуқуқига эга дейишади.\nЛекин, умуман олганда, агар миллатларнинг ўз тақдирини ўзи белгилаш ҳуқуқи бутун Ер шарида амалда ишласа, ҳозир БМТ таркибига кирувчи 193та давлат ўрнида 500 ёки 600тадан кўп давлат пайдо бўлади. Албатта, бу хаосни келтириб чиқаради.\nШу сабабли ҳам биз на Тайванни, на Косовони, на Жанубий Осетияни, на Абхазияни тан оламиз. Шу принцип, бизнинг фикримизча, Луганск ва Донецк каби квазидавлат ҳудудларига ҳам тааллуқлидир. Бу – сизнинг очиқчасига берган саволингизга очиқчасига жавоб”, деди Тўқаев.\nСимонян Қозоғистон президентига бу очиқча жавоб учун миннатдорлик билдирди.


Блогнамо: Путиннинг олабўжиси ёки Шорайим беданабоз ҳасрати\nУйқудан туриши билан ҳамманинг настренасини бузадиган одамлардан шикоят қилиб ёзяпман сизга.\nБугун наҳор йўқлигидан фойдаланиб, “ғииррр этиб Тахтапулдаги Зокир кўсага битта сайроқи ташлаб келай” деб автобусга чиқсам, охори тўкилган кастим-шимдаги бир кўзойнак ҳеч кимга гап бермай ўтирган экан.\nНима дейди – Рассия президенти Путин ёмонмиш...\n“Кечаги чиқишини кўрдизми Оқпошшо ҳазратларининг – энди-ҳозир Америка билан Европа олабўжи экан. Сал олдин украин олабўжи эди, унданам аввал чечен олабўжи бўлган. Эшитаверсанг, дунёда у кишидан бошқа валламат йўқдай...”\nЭшитганим сари зардам қайнай бошлади. Ўзи китоб қўлтиқлаб юриб, ҳеч нарсага эришолмаган ўқитувчи-пўқитувчига ўхшайди. Охири чидамай, унга гап ташладим:\n- Сизга нима, биродар? Шунча ўзбек ризқини териб юрибди ўша ёмон Путин пошшо бўлган Рассияда. Ёмон бўлса, ҳамма ўша ёққа чопармиди? Ёмон бўлса, ҳамма тилвизўрда мақтаб гапирармиди? - дедим.\n“Буёғини сўрасангиз, ўзимнинг ҳам биттаю битта ўғлим ўша томонларда. Катта қурилишнинг катта ишчиси. Олдин ойига 8 та беданага яраша пул юборарди, 5-6 ойдан бери, мана, 4 та беданага етадиган пул юбориб турибди. Шунисигаям шукур, 2 тага юборса нима?” – бу гапларни энди унга айтиб ўтирмадим, ичимда ўйлаб қўйдим, холос.\nКўзойнаги тушмагур эса ўзиникини маъқуллашдан қолмайди.\n- Тилвизўрда мақтаётганлар ким биласизми, амаки? Уни зиёлилар, оқ-қорани таниганлар мақтагани йўқ. Институтда мен билан ўқиган, кейин Россияга кетиб қолган ўрис оғайниларимнинг ҳеч қайсиси уни “яхши” деганини эшитмадим. Ҳар гал телефонлашганимизда нуқул ҳасрат қилишади. Уни атрофига йиғилиб олган бир ҳовуч ўғри билан бир шиша самагонга сиёсий гапларни эрмак қилиб ўтирган пиёниста мужиклар мақтаяпти. Олабўжилар тўғрисидаги гаплар ҳам шу маст-аласт электарат оғзига сақич топиб бериш ва калласини банд қилиш учун айтилган, холос, - дейди.\nБу гап менга: “Ўғлинг алкаш” деган таънадек эшитилди. Миямдан тутун чиқиб, “ҳе ўша кўзойнагингга ...” деб турувдим, валламат қўрқдими ё манзилига етиб келдими, хуллас, автобусдан тушиб қолди.\nУ тушиб кетди, оммо мен ҳалиям жаҳлимдан тушолмаяпман. “Вей номард, ўғри дединг – индамадим, пиён дединг – индамадим, электрга бало борми? Сақич чайнаган электрни қаерда кўргансан?” деган гаплар ич-ичимдан қуйилиб келавериб, бўғзимни ўртаворди.\nВажоҳатимни кўриб, Зокир кўсанинг капалаги учди. Воқеани айтганимдан кейин Озодликка ёзишни маслаҳат берди. “Унақа кўзойнаклар шунақа нарсаларни эшитиб, ўқиб юради”, дейди.\nҲурматли редакса! Агар сизларни шу кўзойнакка ўхшаганлар ўқиса, илтимос, хатимни эълон қилворинг. Унга эса айтадиган гапим шу: “Ҳов, гапимни эшитмасдан қуён бўлган кўзойнак, қулоғингга қуйиб ол. Сен ёмон деган ўша Путин валламат Американг ҳимоя қилаётган ҳезалакларнинг додини беряпти, хўпми? Кейин мен яна бир марта суриштириб билдим, Рассияда электр умуман проблема эмас экан. Сақичингни эса қулоғингга қистирвол, хўпми?!”\nХатини наварасига айтиб ёздирган


“Ипак ва зираворлар” фестивалининг асосий тадбирлари бўлиб ўтмоқда - Халқ сўзи\n13:38 29 Май 2021 Welcome to uzbekistan\nАввал хабар қилганимиздек, қадимий Бухоро анъанавий “Ипак ва зираворлар” халқаро фестивалига мезбонлик қилмоқда. Бугун яъни 29 май куни тадбирнинг тантанали очилиш маросими бўлиб ўтди.Одатга кўра,”Мўъжизалар карвони” деб номланган тантанали юриш кўҳна Арк қўрғонидан бошланиб, сўлим Лабиҳовузга қадар давом этди. Бу ердаги тадбирда Россия Федерацияси, Германия, Ҳиндистон, Сингапур каби қатор давлатлардан ташриф буюрган маданият ва санъат соҳаси ходимлари, халқаро ташкилотлар ва дипломатик корпус вакиллари қатнашди. Унда сўз олганлар ушму анжуманнинг халқ амалий санъати ва туризмни ривожлантиришдаги аҳамияти, миллий урф-одат, қадриятлар ва анъаналарни асраб-авайлаш борасида тутган ўрни хусусида тўхталдилар.\nШундан сўнг фестивал дастури доирасидаги асосий тадбирлар бошланди. Ипак матолар ҳамда зираворлар кўргазмаси, ош сайли, миллий ўйинлар намойиши, миллий рақс бўйича танлов шулар жумласидан.Фестивал қатнашчилари сафида хорижий ҳунармандлар ҳам бор.\n— Афғонистоннинг Мозори шариф шаҳриданмиз, — дейди ўзини Муҳман Омоюн Хон, дея таништирган ҳунарманд. — Мен заргарлик билан шуғулланаман. Бухородаги ушбу фестивалга ўнинчи марта келишим. Шу боисдан одамлари меҳмонннавоз бу шаҳар менга қадрдон бўлиб қолган.\n— Биз эса Бухородаги бу нуфузли фестивалга оилавий ташриф буюрдик, — дейди Янги Зеландия фуқароси Вина Як Нагараж. — Турмуш ўртоғим Ана Нагараж асли англиялик.Шаҳрингизга учинчи бор бўлишимиз.”Ипак ва зираворлар” фестивалини томоша қилгани атайин келдик. Бухорони жуда яхши кўрамиз.\nКутилганидек, ипак матолар, либослар ва зираворлар кўргазмаси одамлар билан гавжум бўлмоқда. Бу табиий ҳолдир. Чунки инсоният ҳамиша экологик тоза кийим-кечакка, озиқ-овқатга эҳтиёж сезади. Шу нуқтаи назардан ипакни қайта ишлаш асносида ишлаб чиқарилган ранг-баранг матоларнинг, табиий ўсимликлардан тайёрланган шифобахш зираворларнинг бозори чаққон.Фестивалда минг нафардан зиёд маҳаллий ва хорижий ҳунармандлар қатнашмоқда.\nФестивал дастуридан бир қатор кўнгилочар тадбирлар ҳам ўрин олган.\n“Ипак ва зираворлар” анжумани эртага ҳам давом этади.\n«Илҳақ» фильми Беларусдаги халқаро кинофестивалда 2 та энг йирик мукофотни қўлга киритди\nЁшлар — эртамиз эгалари, келажагимиз бунёдкорлари!


Карлес Пуйоль ўзбек футболи, Месси, Роналду, Гвардиола ва бошқалар ҳақидаHaqida.net\nHome Dunyo Карлес Пуйоль ўзбек футболи, Месси, Роналду, Гвардиола ва бошқалар ҳақида\nКарлес Пуйоль ўзбек футболи, терма жамоа мураббийлиги, Гвардиола ва бошқалар ҳақида\nКаталониянинг «Барселона» клуби ва Испания терма жамоаси собиқ ҳимоячиси, Жаҳон ва Европа чемпиони Карлес Пуйоль Ўзбекистонга ташрифи доирасида ташкиллаштирилган матбуот анжуманида ҳам иштирок этди. Пуйоль журналистлар, тадбирда иштирок этаётган меҳмонлар ва мухлисларнинг ҳам саволларига жавоб қайтарди.\n— Ҳаммага салом. Бу ерда бўлишимга сабабчи бўлган Ўзбекистон футбол Федерациясига раҳмат айтмоқчиман. 2008 йил ҳам Ўзбекистонга келгандим. Яна бир бор бу ерда эканлигимдан хурсандман.\n— Хосеп Гвардиола «Барселона» бош мураббийи бўлган вақтларда жуда ҳам талабчан бўлган дейишади. Масалан унинг даврида футболчилар кечаси ҳам телефонини ўчириб қўйиши мумкин бўлмаган экан. Пеп истаса ярим тунда ҳам телефон қилиб, тактикаларни муҳокама қилган деган гаплар юради. Бу қанчалик тўғри? Сиз билан шундай қизиқарли воқеа содир бўлганми?\n— Гвардиола ажойиб мураббий. У билан ажойиб мавсумларни бирга ўтказганмиз. Айниқса бир йилда олтита совринни қўлга киритган вақтимиз барчаси ажойиб эди. Пеп Йоҳан Кройфдан қолган ўйин фалсафасини янада ривожлантириб, янги босқичга олиб чиқа олган мутахассис. Унинг тунлари ҳам футболчиларга қўнғироқ қилиши ҳақидаги гапга келадиган бўлсак, йўқ албатта. Бу гап шунчаки ҳазил тариқасида тарқалганди. Одатда мен соат кечки соат 23:00да ухлагани ётардим. Агар у қўнғироқ қилган тақдирда ҳам жавоб бермаган бўлардим.\n— Мураббий сифатида ҳам иш бошлаш ниятингиз борми? Бир кун келиб мураббий бўлсангиз ва Ўзбекистон терма жамоасидан таклиф тушса, розилик беришингиз мумкинми?\n— Ҳозирча мураббийлик учун жуда ёшман деб ўйлайман. Энди 40 ёшга киряпман. Мураббийлик лицензиясини ҳозирча олганим йўқ. Шу боис мураббий сифатида иш бошлаш ҳақида кўп ҳам ўйлаб кўрмадим. Аммо келгусида мураббий сифатида иш бошласам, балки Ўзбекистон терма жамоасини ҳам бошқаришим мумкин. Буни вақт кўрсатади.\n— Фаолиятингизнинг бошидаги муваффақиятларда Луи ван Гаалнинг муҳим ўрин тутиши ҳақида айтгандингиз. Бошқа бир интервьюингизда эса Гвардиолани энг кучли мураббий деб атагандингиз. Сиз учун уларнинг қайси бири қадрлироқ?\n— Очиғи, кимнидир ажратиб кўрсатиш қийин. Чунки Луи ван Гаал мен етук футболчи бўлиб етишишимга катта ҳисса қўшган. Айнан у мени асосий таркибда тушириб, ишонч билдиришни бошлаганди. Гвардиола билан эса ютиш мумкин мумкин бўлган барча совринларни қўлга киритганман. Шу боис ҳар иккиси ҳам мен учун алоҳида ўринга эга.\n— Айни вақтда футбол агенти сифатида ҳам ишлаяпсиз. Ўзбекистондан футболчиларни Европага тавсия қила олишингиз мумкинми? Умуман ўзбек футболида кимнидир кузатиб боришга улгурдингизми?\n— Биласизми, бирор-бир футболчини танлаб, уни кузатиб кашф қилиш анча мураккаб иш. Аммо бу жуда яхши фаолият дея оламан. Масалан, «Ла-Масия»да («Барселона» академияси — Tribuna.Uz) ёш футболчиларни аввало футболчи эмас, балки етук инсон бўлиб етишиши учун ҳаракат қилинади. Улар футболда муваффақиятга эришмаган тақдирда ҳам келгусида бирор кимга фойдаси тегадиган бўлиши керак. Умуман «Реал» ёки «Барселона»да ўйнаш учун талаблар жуда қаттиқ бўлади. Бу жамоаларда тўп суриш учун доим жуда кўп меҳнат қилиши керак. Биринчи навбатда шуларга амал қилиш лозим. Бу эса узоқ йўлнинг бошланиши бўлади.\n— Ўзбекистонга ташриф буюриб бу ердаги диққатга сазовор жойларни кузатишга улгурдингизми? Бу ерда сизни нималар ҳайрон қолдирди? Ўзбек ошидан татиб кўрдингизми?\n— Ўзбекистонга иккинчи бор келишим. Ўтган сафар ҳам, бу сафар ҳам жуда қисқа вақтга келдим. Шу боис мамлакатингиздаги барча диққатга сазовор жойларни айланишга улгурмадим. Лекин бир нарсани айтишим мумкин, дунёнинг ҳеч қайси давлатида Ўзбекистондаги каби ширин меваларни емагандим. Уларнинг мазасига гап йўқ. Ўзбек ошини эса ҳали еб кўрмадим.\n— Ҳимоячи сифатида ҳар бир ўйинда ҳужумчиларга қарши ўйнашингизга тўғри келган. Сиз қарши тўп сурган рақиблардан қайси ҳужумчи сизга жиддий қаршилик кўрсатган?\n— Жуда кўплаб кучли ҳужумчиларга қарши ўйнаганман. Масалан, Лео Месси машғулотлар вақтида менга жуда кўп қийинчилик туғдирарди. Рақиб жамоалардан эса энг хавфли ҳужумчи Дидье Дрогба эди. У жисмонан бақувват ва тезкор ҳужумчи эди. Унга қарши ўйнаш доим оғир бўлган. Шунинг учун Дрогбани энг хавфли ҳужумчи дея оламан.\n— Энг кўп муҳокама қилинадиган саволни сизга ҳам бермоқчиман: Месси ёки Роналду? Сизнингча ким кучли? Улар футболни тугатгач, ким ўринбосар бўла олади, деб ҳисоблайсиз?\n— Ҳозир биз дунёнинг энг кучли икки футболчиси ҳақида гапирмоқдамиз. Мессининг ҳар кунги машғулотларини кузатиш имкониятига эга бўлганман. Уни футбол тарихидаги энг яхши футболчи деб ҳисоблайман. Роналду ҳам кучли, йилдан-йилга пасайиш ўрнига, ўйинини кучайтириб бормоқда. Яқин келажакда ким уларнинг ўрнини босиши мумкин деган саволга Неймар деб жавоб бераман. Аммо ўйлашимча, яқин беш йилларда Месси ва Роналду ўрнини бошқаларга бериб қўйишига ишонмайман.\n— Сизнингча энг кучли ҳимоячи ким?\n— Жерар Пике. Футбол йилдан-йилга ўзгариб бораётган бўлишига қарамасдан, унинг услуби барча ўзгаришларга мос тушиб келмоқда. У исталган услубдаги жамоага мос келиши мумкин бўлган У ҳужумда ҳам яхши ўйнай олади.\n— Ўзбекистонда «Реал» ва «Барселона» мухлислари фан-клуби тузилган бўлиб, улар «Эль-класико»ни ҳам бирга ўтирган ҳолда, бир-бирига ҳурмат сақлаган ҳолда кўришга ўрганишмоқда. Умуман бу икки жамоа мухлислари ўртасидаги муносабатга қандай қарайсиз?\n— Дунёнинг энг кучли икки клуби ўртасидаги ўйинларда мухлисларнинг ўзини тутиши ҳам албатта жуда муҳим. Улар жуда эмоционал бўлади, аммо бу фақат ўйин давомида қолиши керак. Ўйин тугагач, барчаси унутилиши лозим. Мен ҳар доим «Барселона»га мухлислик қилганман. Ўйинларда ҳам томошабин сифатида ҳам. Аммо ўйин тугагач, барчасини унутиб, рақиб жамоадаги дўстларим билан ҳам ўйинни муҳокама қилиб кетаверганман. Футболда Fair Play биринчи ўринда бўлиши лозим.\n— Тошкентга ушбу ташрифдан кўзланган асосий мақсад нималардан иборат? ФИФА билан бугунги кундаги алоқаларингиз қандай ва бу ташриф уларнинг ҳам алоқаси борми?\n— Фаолиятимни тугатгач ФИФА томонидан FIFA legend лойиҳасида иш таклиф қилишди ва бунга розилик билдирдим. Айнан шу лойиҳа асосида Ўзбекистонга келдим. Бу ерда оммавий футболни ривожлантириш, ёш футболчиларга мастер класс ўтишни режалаштирганмиз. Умуман ФИФА билан мақсадимиз бутун дунёда футболнинг оммавийлигини оширишдан иборат.\n“Sultonbek baliq” 1 миллиард 625 миллион сўм даромад олишни мўлжалламоқда


Бугун оқшоми. Андижондаги «пулли кўприк», аҳоли сонининг кунлик ўзгариши, ҳарбийларини томоша қилган Ким Чен Ин - Bugun.uz\nБугун оқшоми. Андижондаги «пулли кўприк», аҳоли сонининг кунлик ўзгариши, ҳарбийларини томоша қилган Ким Чен Ин\n21:00 | 13-10-2021 230\nБиз бу дайжестни тайёрлагунимизгача Ўзбекистон аҳолиси деярли икки мингга кўпайди. Мамлакатда аҳоли сони ҳар куни ўртача 1,9 минг кишига ошмоқда.\nДавлат статистика қўмитасига кўра, Ўзбекистон аҳолиси йил бошидан буён ҳар ойда ўртача 57 минг 811 кишига кўпайган. 2021 йилнинг 1 октябрь ҳолатига кўра, республиканинг доимий аҳолиси сони 35,1 миллион кишини ташкил этмоқда, йил бошидан бери 670,7 минг туғилиш қайд этилган. Шундан келиб чиқиб, йилнинг ҳар бир кунида доимий аҳоли сони ўртача 1,9 минг кишига ошгани маълум бўлган.\nВодийнинг икки вилоятидан ўрнак олиш керак бўлган (ва бўлмаган) икки хабар: Наманганда Меҳрибонлик уйи ходими 5 нафар тарбияланувчини фарзандликка олди, Андижонда эса эркак иккита тахтадан «кўприк» ясаб, ундан ўтишни 1000 сўм қилиб қўйди.\nЯнги Наманган туманидаги Меҳрибонлик уйи 5 нафар тарбияланувчисининг кўп йиллик орзуси амалга ошди — улар ўз оиласига эга бўлди. Уларни кўп йиллардан буён мана шу муассасада меҳнат қилиб келаётган Феруза Абдураҳмонова асраб олди. «Bugun.uz» мухбири уларнинг эски ва янги хонадонларидан репортаж тайёрлади. Яхшиси, ўзингиз кўрганингиз маъқул.\nАндижон хабарларига ўтамиз. Вилоятнинг Булоқбоши туманида эркак иккита тахтадан кўприк (кўприк деб бўлса, албатта) ясаб, ундан ўтишни пулли қилиб қўйди. У етти суткага қамалди.\nТуман ҳокимлигининг изоҳига кўра, июль ойидаги табиий офат туфайли Аравонсой кўприги авария ҳолатига келган. Вазиятдан фойдаланган Бозорбоши маҳалласи Чилонзор кўчасида яшовчи «шустрий» эркак кўприк ясаб, пул ишлашни бошлаган. Ҳозирда ушбу «пулли кўприк»нинг «фаолияти» тўхтатилиб, ўрнига янгисини қуриш бошланган. Энди буниси пулли бўлмайди. Бир томондан олиб қараганда, барибир пулли бўлади, чунки янги кўприк давлат бюджетидан қурилади.\nЭркак ҳам жазосиз қолмади, у Маъмурий жавобгарлик тўғрисидаги кодекснинг 183- (Майда безорилик) ва 200-моддалари (Ўзбошимчалик) билан айбдор деб топилиб, 7 сутка маъмурий қамоқ жазосига ҳукм қилинди.\nҚайси хабардан қандай ўрнак олиш эса ўз ҳукмингизга ҳавола, бизни тушундингиз. «Bugun.uz» колумнисти Ҳабибулло Мўйдиновнинг ушбу «тадбиркор»га атаб чизган карикатурасини ҳам кўришингиз мумкин.\nЎзбекистонда жиноий жавобгарликка тортишнинг энг кам ёши 13 дан 14 га оширилади. Президентнинг 2021 йил 9 августдаги «Бола ҳуқуқларининг кафолатларини таъминлаш тизимини янада такомиллаштириш тўғрисида»ги фармонига мувофиқ, жиноий жавобгарликка тортишнинг энг кам ёшини ўн тўрт ёш қилиб белгилаш таклиф этилганди. Қонунчилик палатасида Жиноят кодексига ўзгартириш киритишга доир қонун лойиҳаси кўриб чиқилди.\nБу ҳақда хабар берган депутат Расул Кушербаевнинг сўзларига кўра, ушбу ўзгариш инсонпарварлик йўлида яна бир қадам бўлади. «Айтиш керакки, мазкур ўзгаришлар инсонпарварлик йўлидаги яна бир қадам, дейиш мумкин», — дейди депутат.\nБМТ Ўзбекистондан Ҳайратон кўприги орқали Афғонистонга гуманитар ёрдам етказиб беради. Ушбу ёрдам Бирлашган Миллатлар Ташкилотининг қочқинлар масаласи бўйича Олий комиссарлиги идораси томонидан амалга оширилади.\nИдора яқин кунларда гуманитар ёрдам билан 3 та самолётни Термиз шаҳрига юборишни режалаштирган. Сўнг у юк машиналари билан Ҳайратон чегара назорат-ўтказиш пункти орқали Мозори Шарифга етказилиши кўзда тутилган. Биринчи шундай самолёт октябрь ойининг ўрталарида Термизга етиб келиши ҳақида хабар берилган.\n«Бундан 2 йил аввал мен ‘Толибонʼ раҳбарияти билан музокаралар олиб борганимда ҳамма ҳайрон бўлганди». Шавкат Мирзиёев яна Афғонистон масаласига тўхталди.\nШавкат Мирзиёев Навоий вилоятига ташрифи давомида 2 йил аввал «Толибон» ҳаракати билан олиб борилган музокаралар ҳақида гапирди.\nТаъкидланишича, давлат раҳбари бундан 2 йил аввал толиблар билан музокаралар олиб борган ва бунга ҳамма ҳайрон бўлган.\n«Афғонистондаги вазиятни ҳаммамиз кўриб турибмиз. Қўшни танланмайди, қўшнимизда вазият ёмон, деб қаергадир кўчиб кета олмаймиз-ку. Бундан 2 йил аввал мен ‘Толибон’ раҳбарияти билан музокаралар олиб борганимда ҳамма ҳайрон бўлганди. Лекин бугунги кунга келиб тўғри йўл танлаганимиз маълум бўлди. Мен тинчлик бўлиши, жафокаш афғон халқига ҳам енгиллик бўлиши учун аввалги раҳбарияти билан бир йилда 6 марталаб учрашдим, гаплашдим.\nАлбатта, ҳамма давлат раҳбари биринчи навбатда ўз давлати ҳақида ўйлайди. Мен ҳам биринчи навбатда ўз халқимни ўйлашга мажбурман, менга кафолатланган тинчлик керак. Бирорта ўқ отилмайдиган, барча масалалар музокаралар билан ҳал бўладиган тизим керак», — дейди Президент.\nТуркия ваъда қилган 200 минг доза «Sinovaс» вакцинаси Ўзбекистонга етиб келди. Шундай қилиб, Ўзбекистонда эмлаш жараёнларида фойдаланилаётган жами вакцина 28 миллион 673 минг 528 дозани ташкил қилмоқда. Ушбу вакцина қандай қўлланилиши ҳақида қисқача қуйидаги карикатурада (ҳазил, албатта):\nУ топилди. Хитой ҳукуматини танқид қилганидан сўнг ғойиб бўлган Жек Ма Гонконгда экани маълум бўлди. Ҳукумат билан зиддият оқибатида оммага кўринмай қолган Alibaba group асосчиси хитойлик миллиардер Жек Манинг қаерда экани маълум бўлди.\nФото: «City AM»\nИкки манбанинг «Reuters»га айтишича, Жек Ма ҳозирда Гонконгда бўлиб, ўтган ҳафта бир нечта бизнес ҳамкори билан учрашган. Агентликнинг билдиришича, 2021 йил бошидан буён мамлакатда бўлиб ўтган бир қанча тадбирда иштирок этиб, мамлакатни тарк этишига тақиқ қўйилгани ҳақидаги миш-мишларга ойдинлик киритган.\nШимолий Корея етакчиси Ким Чен Ин мамлакат махсус кучларининг ҳарбий тайёргарлигини томоша қилди. Сиз эса унинг видеосини томоша қилинг.\nҲарбийларнинг чиқиши 11 октябрь куни Пхеньяндаги ҳарбий кўргазманинг очилиш маросимида бўлиб ўтган. Жараёнда ҳарбийлар боши билан ғиштларни синдириб, михлар устига ётган. Бундан ташқари, ҳарбийлар қўллари билан темирларни букиш қобилиятини намойиш этган. Видео мамлакатнинг марказий телеканали орқали эфирга узатилган.\nКўргазманинг очилиш маросими қирувчи самолётларнинг намойиши билан давом этган. Шундан сўнг мамлакат раҳбари атрофидагилар билан биргаликда кўргазмани, жумладан, танклар ва ракета отиш мосламаларини кўриб чиққан. Ким Чен Ин кўргазма очилишида КХДР АҚШ ёки Жанубий Кореяга таҳдид солиш учун эмас, балки урушдан ҳимояланиш учун ўз мудофасини кучайтираётганини таъкидлаган.


Ўзбекистон Президенти раислигида гидрометеорология хизматини (...)\nЎзбекистон Президенти раислигида гидрометеорология хизматини ривожлантириш масалалари муҳокама қилинди\nБугун Президент Шавкат Мирзиёев мамлакатимизда гидрометеорология хизмати фаолиятини такомиллаштириш бўйича устувор вазифалар муҳокамаси юзасидан йиғилиш ўтказди, деб хабар қилмоқда “Дунё” АА мухбири.\nДавлатимиз раҳбари матбуот хизматига кўра, гидрометеорология хизмати қишлоқ хўжалиги, энергетика, транспорт, экология каби бир қанча соҳалар учун жуда муҳим. Лекин йиллар давомида эътибор берилмагани оқибатида Ўзбекистонда бу йўналиш замондан орқада қолиб кетган. Аэрологик кузатув 1995 йилдан буён ўтказилмайди. Бу эса об-ҳаво ҳақидаги маълумотларнинг ишончлилигини пасайтиради. Халқаро стандарт бўйича қаралса, юртимиз ҳудудида 4 мингта станция бўлиши зарур, амалда эса 335 та бор, холос.\nГидрометеорология хизмати марказининг моддий-техник базаси эскирган, иқтисодий рентабеллиги ҳам паст. Хусусан, марказ ўтган 9 ойдаги харажатларнинг атиги 6 фоизини ўз даромадидан қоплаган.\n– Гидрометеорология хавфсизлигимизни таъминлайдиган муҳим соҳалардан бири. Бугун энг асосий вазифа – тизимда хизмат сифатини ўзгартириш керак, – деди Шавкат Мирзиёев.\nЙиғилишда соҳада хизмат кўрсатишни босқичма-босқич тижоратлаштириш юзасидан тақдимот ўтказилди.\nБугунги кунда метеорологик маълумотлар 35 та идорага, жумладан, 20 га яқин тижорат ташкилотига бепул берилмоқда. Хизмат нархлари харажатга нисбатан кам бўлиб, 15 йилдан буён кўриб чиқилмаган.\nДавлатимиз раҳбари ушбу нархларни қайта кўриб чиқиш ва пулли хизматлар қамровини кенгайтириш муҳимлигини таъкидлади.\nБу борада фойдаланилмаётган имкониятлар кўп. Масалан, келгуси йили давлат-хусусий шериклик асосида Кармана ва Нуробод туманларида биттадан қўёш электр станцияси, 2022 йилда учта қуёш ва битта шамол электр станцияси барпо этилади. Уларда ишлаб чиқариш ҳажмини режалаштириш учун метеорология хизматларига зарурат бор.\nШунингдек, об-ҳавони прогноз қилувчи интернет платформалар, кластерлар ва хорижий илмий муассасаларга пулли хизматлар кўрсатиш мумкин.\nГидрометеорология марказида 100 йиллик маълумотлар сақланмоқда. Улар қоғоз шаклида бўлиб, 18 миллион варақдан иборат. Ушбу маълумотларни тўлиқ рақамлаштириш вазифаси қўйилди.\nЙиғилишда метеорология хизматининг моддий-техник таъминотидаги камчиликлар атрофлича кўриб чиқилди. Қайд этилишича, 70 та станциянинг атиги 14 таси автоматлашган. Об-ҳаво прогнози ўн йил олдинги дастурий маҳсулотлар асосида тайёрланмоқда. Оқибатда об-ҳаво ва табиий офатлар ҳақидаги маълумотлар кечикмоқда. Тошкент, Самарқанд ва Нукусдаги 3 та метеорологик локатор маълумотлари етарли бўлмаяпти.\nШу боис келгуси йилларда Бухоро, Навоий, Сурхондарё ва Наманган вилоятларида локаторлар ўрнатиш, барча станцияларни автоматлаштириш, янги станция ва постлар қуриш бўйича топшириқлар берилди. Булар натижасида метеорология хизматининг сифати ва тезлиги анча ошади.\nЎзгидромет Жаҳон метеорология ташкилотининг минтақавий маркази ҳисобланади. Давлатимиз раҳбари бу мақомни сақлаб қолиш муҳимлигини таъкидлаб, 2022 йилда Самарқандда захира маълумотларни йиғиш, қайта ишлаш ва сақлаш бўйича минтақавий хаб ташкил қилишга кўрсатма берди.\nМетеорология маълумотлари қишлоқ хўжалигида самарадорликни таъминлайдиган муҳим омиллардан бири. Чет элда аграр соҳадаги корхоналар учун ўсимлик намлиги, ёмғир миқдори, чуқурликдаги тупроқ ҳароратини аниқлаш каби 20 дан ортиқ хизмат кўрсатилади. Юртимизда бундай хизматлар атиги 9 хилдан иборат. Агрометеорологик хизматлар 96 та станция ва постда олиб борилаётгани, уларнинг сони сўнгги 10 йилда атиги 5 тага кўпайгани сабабли прогнознинг ишончлилиги 80-85 фоиздан ортмайди.\nГидрометеорология хизмати марказига келгуси йилда ҳар бир вилоятда қўшимча агрометеорология постлари ташкил этиш бўйича топшириқ берилди. Жаҳон озиқ-овқат ва қишлоқ хўжалиги ташкилотининг гранти доирасида Жиззах ва Қашқадарёда агрометеорологик станция ҳамда ўлчов воситалари ўрнатиб, хизматлар сонини 14 тага етказиш, кейинчалик буни барча ҳудудларда жорий этиш муҳимлиги таъкидланди. Фермер хўжалиги ва кластерларга онлайн хизмат кўрсатадиган дастурий таъминот ишлаб чиқиш вазифаси қўйилди.\nСоҳада илм-фанни ривожлантириш ва кадрлар салоҳиятини ошириш масалаларига ҳам эътибор қаратилди. Келгуси ўқув йилидан Ўзбекистон Миллий университетида гидрометеорология факультети ташкил этиш, Тошкент гидрометеорология техникумида замонавий ўрта бўғин мутахассислари тайёрлаш ва малакасини ошириш зарурлиги айтилди.\nСоҳа ходимларининг ойлик маошини ошириш ва узоқ муддатли хизмат учун устама тўлаш тизимини жорий этиш бўйича кўрсатмалар берилди.


Олти асос » Тавҳид\n2,165 марта ўқилган\nШайх роҳимаҳуллоҳ шундай дедилар: Подшоҳ, (Ўз ишида) Ғолиб Зотнинг қудратига далолат қиладиган оят-аломатларнинг энг ажабтовур ва улкани Аллоҳ таоло очиқ-ойдин оммабоп тарзда, турли ўй-гумонлардан йироқ ўлароқ баён қилган олти асосдир. Сўнгра, ниҳоятда озчиликни ҳисобга олмаганда, оламдаги донишманд ва одам болаларининг ақли расоларидан иборат кўпчилиги ушбу бобда хатога йўл қўйди.\nДинни шериги йўқ, ёлғиз Аллоҳ учун холис адо этмоқ. Ва бунинг зидди бўлмиш Аллоҳга ширк келтиришни ёритиб бериш. Ҳамда Қуръоннинг аксар (қисми) ушбу асосни турли услубларда, фаҳмлаш (савияси пас), саводсиз киши тушунадиган сўз билан баён қилиб берган эканлиги. Сўнгра умматнинг аксар қисми (элчилар рисолатидан) юз ўгирганча юз ўгиргач, шайтон уларга (ҳақиқий) ихлосни (ўтган) солиҳ кишиларнинг обрўларига путур етказиш ва уларнинг ҳақларини оёқости қилиш суратида, Аллоҳ таолога ширк келтиришни эса (ўтган) солиҳ зотларга муҳаббат қўйиш ва уларга эргашиш суратида намоён қилди.\n(Аслида) саводсиз ким-у, уламо ким, фиқҳ нима-ю, фуқаҳолар ким экани, ҳамда уламоларга ўзини ўхшатган-у, бироқ улардан бўлмаган кимсани(нг ҳақиқатини) ёритиб бериш. Дарҳақиқат Аллоҳ таоло ушбу асосни Бақара сурасининг аввалида, ушбу: «Эй бани Исроил, сизларга инъом қилган неъматимни эсланг…» (Бақара: 40) қовлидан бошлаб, Иброҳим алайҳиссаломни зикр қилишдан олдинги ушбу қовлигача баён қилди: «Эй бани Исроил, сизларга инъом қилган неъматимни эсланг!» (Бақара: 122). Ҳудди аввалги оят каби. Ушбу мавзуга фаҳми оз омига ҳам аниқ-равшан тарзда очиқ баён қилган суннат янада зиёда аниқлик киритади. Сўнг ушбу (асос) энг ғариб-бегона нарсалардан бирига айланди! Илм ва фиқҳ-фаҳм бидъат ва залолатга айланди-қолди. Уларнинг наздидаги энг яхши-олий нарса: ҳақни ботилга аралаштиришдир! Аллоҳ таоло халқларга фарз қилган ва мадҳ этган илм ҳақида энди фақат зиндиқ ёки мажнун сўз қотадиган бўлди! Ушбу (илмни) инкор қилиб, очиқ душманлик қилган ва ундан огоҳлантиришда жидду-жаҳд кўрсатиб, қайтарган кимса фақиҳ ва олимга айланди-қолди!!\nАллоҳ субҳанаҳу ва таоло Ўзининг авлиёлари-дўстлари (аслида кимлар) эканини баён қилиши ва улар билан мунофиқ-у фожир душманларидан иборат Аллоҳнинг дўстларига ўзларини ўхшатадиганлар орасини ажратиб бериши. Ушбу мавзуда Оли Имрон сурасидаги Аллоҳ таолонинг ушбу қовли: «(Эй Муҳаммад соллаллоҳу алайҳи ва саллам), айтинг: «Агар сизлар Аллоҳни севсангиз, менга эргашинглар. (Шунда) Аллоҳ сизларни севади…» (Оли Имрон: 31) ва Моида сурасидаги Аллоҳ таолонинг ушбу қовли: «Эй мўминлар, сизларнинг ичингиздан кимда-ким ўз динидан қайтса…» (Моида: 54), ҳамда Юнус сурасидаги Аллоҳ таолонинг ушбу қовли: «Огоҳ бўлингизким, албатта Аллоҳнинг дўстларига (охиратда) бирон хавф-хатар йўқдир ва улар ғамгин бўлмайдилар. Иймон келтирган ва (Аллоҳдан) қўрқувчи бўлган зотлар учун…» (Юнус: 62-63) етарлидир. Сўнгра ҳолат шу даражага етдики, илмни даъво қилган ва мен халқларга ҳидоят (йўлини) кўрсатиб, шариат ҳимоясига тураман деганларнинг аксарини наздида авлиёлар Росул (соллаллоҳу алайҳи ва саллам)га эргашишни тарк этиши лозимдир, ким у киши (соллаллоҳу алайҳи ва саллам)га эргашса улардан (авлиёлардан) эмас, дейишгача етиб борди! Жиҳодни тарк этиш лозимдир. Ким жиҳод қиладиган бўлса, улардан (Аллоҳнинг дўстлари-авлиёларидан) эмас! Иймон-у тақвони тарк этиш лозим-у лобуддир! Кимда-ким иймон ва тақво (асосида амал қилса) улардан (авлиёлардан) эмас! Эй Роббимиз, Сендан афв ва офият сўраймиз. Албатта Сен дуоларни Эшитгувчисан.\nШайтон ўрнатган, Қуръон ва суннатни қўйиб, турли туман рай-қараш ва ҳаво-бидъатларга эргашиш (ни илгари сурадиган) шубҳага раддия бериш. У ҳам бўлса: Қуръон ва суннатни фақат мужтаҳиди мутлақ (рутбасига етган) кишигина била олади. Мужтаҳид, у – фалон-пистон сифатларга эга. Эҳтимол ушбу сифатлар Абу Бакр ва Умар (розияллоҳу анҳумолар)да ҳам топилмас. Киши ушбу рутбага етмаган экан, Китоб-у суннатдан ҳеч шак-шубҳасиз ва бирор муаммосиз юз ўгираверсин. Кимда-ким Китоб-у суннатдан ҳидоят истар экан, бас, у зиндиқ ё ақлдан озгандир. Чунки у иккисини (Қуръон ва суннатни) фаҳмлаш қийиндир!! Аллоҳга ҳамд айтиш билан, Уни барча айбу нуқсонлардан поклайман: Аллоҳ субҳанаҳу ва таоло турли услублар билан ушбу лаънати шубҳага раддия берганини ҳам шаръий ва ҳам кавний нуқтаи назардан баён қилди. Ҳатто ушбу (масала) умумий (барча билиши лозим бўлган) зарурий масалалар сирасига кирди: «Лекин жуда кўп одамлар (буни) билмайдилар» (Аъроф: 187), «Аниқки, уларнинг кўпларига сўз (яъни, азоб ҳақидаги ҳукм) ҳақ бўлгандир. Бас, улар иймон келтирмаслар. Дарҳақиқат, Биз уларнинг бўйинларига то иякларигача (етадиган) кишанларни уриб қўйдик, бас, улар ғўдайиб қолдилар (яъни, улар ҳаққа эгилмаслар)», оятларидан Аллоҳ таолонинг ушбу қовлигача: «Бас, ўша (кишиларга) мағфират ва улуғ ажр (жаннат) хушхабарини беринг!» (Ясин: 7-11).\n/ Кутубхона / Ақида китоблар / Олти асос\nНлдирали → 28.02.2012 йил\nАлбатта бу айтилган гапларнинг хаммаси хак. Агар мусулмонлар бу 6 асосга риоя килганлариди эди. Хозир мусулмонлар бундай жабр-ситамда колмас эдилар. Хусусан Урта осиё мусулмонлари .Аллох узинг исломга кувват бер. АМИЙН.


ДХМ: “ФУҚАРОЛАР ЭМАС, ҲУЖЖАТЛАР ҲАРАКАТЛАНЯПТИ” - AUZ.UZ\nДХМ: “ФУҚАРОЛАР ЭМАС, ҲУЖЖАТЛАР ҲАРАКАТЛАНЯПТИ”\nДавлат хизматлари марказларининг фаолияти «Фуқаролар эмас, ҳужжатлар ҳаракатланади» тамойилига асосланганлиги бугун кўпчиликка маълум. Айни жиҳат ҳар бир хизмат турига тааллуқли. Бунда ахборот-коммуникация технологияларининг кенг жорий этилганлиги катта аҳамиятга эга.\nЖумладан, Ўзбекистон Республикаси ҳукуматининг (www.dxa.gov.uz) портали орқали юридик ва жисмоний шахсларга шаффоф, тезкор, қулай хизматлар кўрсатиш имкониятлари юзага келди. Ҳар бир фукаро ёки юридик шахс вакили мазкур хизматдан тўлиқ маълумот олиши, шунингдек, у оркали муайян ҳукумат органига электрон шаклда бевосита расмий сўров юбориши мумкин.\nБир жиҳатга эътибор беринг: dxa.gov.uz орқали кўрсатилган давлат хизматларининг натижасини аризачининг ихтиёрига кўра, унинг манзилига “Ўзбекистон почтаси” орқали етказиб бериш имконияти яратилган. Экспресс хизмат ҳозирча фақат “Никоҳ қайд этилганлиги, никоҳда турмаслиги ёки никоҳдан ажралганлиги тўғрисидаги маълумотнома” хизматига жорий қилинди. Келгусида бошқа йўналишларга ҳам ушбу қулайликни босқичма-босқич равишда татбиқ этиш мумкин.\nБугунги кунда кўплаб ривожланган мамлакатларда қўлланилаётган интерактив хизматлар Ўзбекистонда ҳам кенг жорий этилганки, солиқ декларацияларини тақдим этиш ва шахсий тўловларни – даромад ҳамда мол-мулк солиғи ва ҳоказоларни амалга ошириш; фуқароларни доимий ёки вақтинча яшаш жойи бўйича рўйхатдан ўтказиш, манзил ўзгарганлиги тўғрисида билдиришнома; шикоят ва аризаларни қабул қилиш, юридик маслаҳат бериш хизматлари; соғлиқни сақлаш тизими хизматлари (интерактив маслаҳатлар, қабулга ёзиш ва ҳоказолар); олий ўқув юртларига кириш учун ҳужжатлар топшириш; лицензияларни онлайн расмийлаштириш каби йўналишлар шулар жумласидан.\nХулоса шуки, тизимда жорий этилган интерактив хизматлардан бош мақсад юртдошларимизнинг вақтини тежаш, узоғини яқин қилиш, энг муҳими, асоссиз оворагарчиликларга йўл қўймасликдир.\nАндижон шаҳри давлат хизматлари маркази\nАКТ бош мутахассиси.\nмарказ катта мутахассиси.


Бугун мамлакатимизда олиб борилаётган кенг кўламли ислоҳотлар, аввало, ҳар бир раҳбардан юксак масъулият, ғайрат-шижоат, ҳалоллик ва садоқат билан ишлашни талаб этмоқда.\nЧунки мазкур янгиланишлар суръати ва кўлами, белгиланган вазифаларнинг самарали амалга оширилиши кўп жиҳатдан барча бўғиндаги раҳбарларнинг салоҳияти ҳамда маънавиятига боғлиқдир.\n«Ўзбек тилининг изоҳли луғати»да раҳбар – йўл бошловчи, олдинда борувчи, бошлиқ деб изоҳланган. Бундай ишончга сазовор бўлиш учун эса, инсон ўз олдига улкан мақсадлар қўйиши, одамларни шу мақсадларга ишонтириши ва уни амалга ошириш учун барча кучларни йўналтира олиши зарур.\nҲозирги замон раҳбари, авваламбор, муваффақият сари интилувчи, жавобгарликни ўз зиммасига олишга қодир, ташкилотчи ва иродаси мустаҳкам шахс бўлмоғи керак. Шунингдек, раҳбардан ўз зиммасидаги вазифаларни самарали бажариши, қўл остидагиларни ҳам шунга сафарбар этиши, жамоани қийнаётган жиддий муаммоларни чуқур ўрганиб, мақбул ечимини топиши, муаммоли вазиятларни донолик билан бартараф этиши, ўз ишига танқидий қараш қобилиятига эга бўлиши талаб этилади.\nЭнг муҳими, ватанпарварлик ва одиллик раҳбарнинг асосий сифатидир. Раҳбарнинг ватанпарварлиги ўзининг бор билим ва маҳоратини Ватан тараққиёти йўлида сарфлашида, бошқаларни ҳам шунга ундашида ўз ифодасини топади. У она Ватанни, муқаддас заминни, улуғ аждодларнинг меросини қадрлаши, узоқ ва яқин тарихимизни билиши, буюк мутафаккирларнинг асарларини ўқиб-ўрганиши ва мунтазам равишда касбий маҳоратини ошириб бориши лозим.\nРаҳбарлик фақатгина ваколат, мансаб ёки лавозим бўлиб қолмай, балки улкан масъулиятдир. Етакчилик, ҳалоллик, самимийлик, ҳурмат-эътибор, қатъият, ишонч, камтарлик, меҳнатсеварлик ва қўл остидагиларга ғамхўрлик кабилар ҳам раҳбарнинг зарур хусусиятларидандир.\nБунинг учун раҳбарлик вазифасига тайинланган ҳар қандай шахс нафақат ўз ишини яхши билиши, балки етарли билимларга эга бўлиб, жамоасига, жамиятга ва давлатга садоқат билан хизмат қилиши, доимо халқ билан ҳамнафас яшаши керак. Ватанга ва бурчга садоқат эса, сўз ва иш бирлигида кўринади. «Давлат – раҳбарлару фуқароларнинг садоқати ва фидойилиги-ла қудратлидир», деган эди улуғ бобомиз Амир Темур.\nТаҳлиллар ва кузатишлар шуни тасдиқлайдики, раҳбар атрофида соғлом фикрловчи, изланувчан ва ташаббускор ходимлар кўп бўлса, бундай жамоада муҳит ҳам соғлом, ходимларнинг ишчанлик кайфияти ҳам юқори бўлади. Раҳбар маънавияти фаолият самарадорлиги ва жамоанинг маънавий-ахлоқий жиҳатларини мустаҳкамлашда муҳим омил бўлиб, етакчининг иқтидори жамоа муваффақиятини таъминлайди.\nОлимларнинг тадқиқотларига кўра, жамоа ютуқларининг саксон фоизи раҳбар ташкилотчилигига, қолган йигирма фоизигина ходимларнинг салоҳиятига боғлиқ эканлиги исботланган.\nРаҳбарларга қўйиладиган қуйидаги маънавий мезонлар эса, етук шахсни шакллантиришда муҳим аҳамият касб этади:\nБиринчидан, ҳар бир раҳбар, аввало, кўнгли очиқ, қалби тоза, ақл-заковат соҳиби, юксак салоҳиятли бўлиши керак. Бошқаларга етакчилик қилишга, биринчи галда, ҳалол ва диёнатли, халқпарвар инсонлар танланмаса, кўзланган мақсадларга эришиб бўлмайди.\nИккинчидан, раҳбар ўзини тарбиялаб вояга етказган, ишонч билдириб юқори лавозимга муносиб кўрган халқига ҳалол хизмат қилиши, зиммасидаги улкан масъулиятни доимо чуқур ҳис этиши лозим. У халқ олдида, юрт олдида жавобгар эканлигини унутмаслиги керак. Муҳтарам Президентимизнинг «Халқ давлат органларига эмас, давлат органлари халққа хизмат қилиши керак» деган тамойили барча бўғиндаги раҳбарлар фаолиятида асосий қоидага айланиши зарур.\nУчинчидан, раҳбар қўл остидаги тажрибали, ўз ишининг билимдони бўлган мутахассисларга таяниши, жамоанинг фикрига асосланиб хулоса чиқариши керак. Бугунги раҳбардан барча соҳаларни яхши билиш, иқтисод, ахборот технологиялари, ҳуқуқ, сиёсат ва маънавият илмларидан хабардор бўлиш, янги инновацион технологияларни ўзлаштириш талаб этилмоқда. Шу боис ҳам у доимо изланиб, ўз билим ва малакасини юксалтириб, янгича тафаккур тарзига эга бўлиши лозим.\nТўртинчидан, раҳбарнинг иш услуби ва у қабул қилган қарорлар фаолият самарадорлигига хизмат қилиши керак. Раҳбар бошқарувнинг маъмурий буйруқбозлик усулларидан воз кечиши, расмиятчиликка берилмаслиги муҳим. Кимларгадир яхши кўриниш, мақтаниш учун қилинган иш кўзбўямачилик бўлиб, фақат салбий оқибатларга олиб келади.\nБешинчидан, ҳар қандай раҳбарда ташаббускорлик, қатъият ва талабчанлик бўлмоғи шарт. Талабчанликни зўравонликка, қатъиятни манманликка айлантириш ўта калтабинликдир. Бундай иллатлар раҳбарни яхши мутахассис кадрлар ва самимий инсонлардан узоқлаштиради.\nОлтинчидан, раҳбар қўл остидагиларни таниш-билиш ва маҳаллийчилик ҳамда шахсий садоқатига қараб танламаслиги лозим.\nУ жамоадаги яхши мутахассисларни қадрлаши, уларнинг хизмат фаолияти давомида орттирган бой амалий тажрибаларидан унумли фойдаланишга интилиши керак.\nЕттинчидан, раҳбар турли мақтовлардан боши айланиб, «доҳий»лик касалига чалиниб қолмаслиги муҳимдир. Акс ҳолда, бундай раҳбарлар атрофида фақат ўз манфаатини ўйловчи «маслаҳатгўйлар», амалпараст, лаганбардор, оддий одамларга зулм ўтказувчилар тўпланиб қолади. Иғво, туҳмат ва ҳасадгўйлик эса, жамоада маънавий муҳитнинг бузилишига сабаб бўлиб, парокандаликни юзага келтиради.\nСаккизинчидан, раҳбар адолатсизликка асло йўл қўймаслиги лозим. Ҳар бир ишда одиллик билан қарорлар қабул қилиши, қўл остидагиларга нисбатан ҳурмат билан қараб холисона муносабатда бўлиши керак. Адолат – раҳбарликнинг энг буюк мезонларидан бири. Шу ўринда буюк Соҳибқирон бобомизнинг «Куч – адолатда» деган ҳикматли сўзларини таъкидлаб ўтиш ўринлидир.\nТўққизинчидан, раҳбар ўз шахсий ҳаётида ҳам бошқаларга намуна ва ибрат бўлиши, соғлом турмуш тарзига риоя қилиб, турли зарарли одатлардан холи бўлиши зарур. У нафс балосидан сақланиши, қўл остидагиларни ҳам тамагирлик ва лоқайдлик каби турли иллатлардан асрашга интилиши керак. Ўзини бошқара олмаган инсон ҳеч қачон бошқаларни идора қила олмайди.\nЎнинчидан, раҳбарнинг барча ишлари очиқ ва ошкора бўлиши лозим. Унинг вақти-вақти билан жамоа олдида ҳисобот бериб туриши раҳбарлик фаолиятига фақат обрў келтириб, атрофдагиларда унга нисбатан ишончни оширади.\nБундан ташқари, раҳбар ўз ғояси ва ҳаракат дастурига эга бўлиб, бошқаларни ҳам шу йўлдан бошлаши, ягона мақсад атрофида бирлаштириши муҳим аҳамиятга эга.\nХодимлар билан ўзаро муносабатларда етакчи инсон дунёқараши, маданияти ва муомаласи билан бошқаларда ўзига нисбатан ҳавас уйғотиши, раҳбарлик ва маънавият омилларининг ўзаро боғлиқлигини эътиборда тутиши лозим.\nИчки ишлар органларининг ҳар бир бўғинидаги раҳбарлари қўл остидаги шахсий таркиб ўртасида соғлом маънавий муҳит яратиши, одоб-ахлоқ қоидаларини юксалтириши, ходимларни тўғри йўлда тарбиялаш орқали салбий хулқ-атворнинг олдини олиши асосий вазифалар сифатида белгиланган.\nРаҳбар ўзига бўйсунувчи ходимлар томонидан меъёрий ҳужжатлар талабларига амал қилинишига талабчан бўлиши, уларга юксак касбий маҳорат, қонунийлик ҳамда қасамёдга содиқ қолиш борасида намуна кўрсатиши, ташаббус ва интилишларини рағбатлантириши, шунингдек, хизмат интизомини бузувчи ҳамда бошқа салбий ҳолатлар содир этишга мойил ходимларга нисбатан муросасиз бўлиши зарур.\nШахсий таркибнинг индивидуал хусусиятларини ўрганиш, жамоани жипслаштириш, ходимлар томонидан ножўя хатти-ҳаракатлар содир этилишининг олдини олиш раҳбарга қўйиладиган энг муҳим талаблардан саналади. Ходимларнинг оилавий шароитларини мунтазам ўрганиб бориш, уларни ижтимоий ва ҳуқуқий ҳимоя қилиш ҳам унинг доимий диққат марказида бўлиши шарт.\nХулоса ўрнида шуни алоҳида таъкидлаш жоизки, жамиятимизда муҳтарам Президентимиз Шавкат Миромонович Мирзиёев раҳбарлигида барча соҳаларда олиб борилаётган туб ислоҳотларнинг нечоғли муваффақиятли амалга оширилиши, бугун ҳар бир бўғиндаги раҳбарнинг масъулияти ва кундалик фаолиятига бевосита боғлиқ. Шундай экан, раҳбарнинг фаолияти Ватан тараққиёти, мамлакат келажаги, юрт тинчлиги ва халқ фаровонлигига йўналтирилган бўлиб, чинакам раҳбар одамларнинг кўнглига йўл топиб, атрофдагиларни эзгуликка, яхшиликка, янгилик яратишга даъват қилади.\nЭнг муҳими, ўзи ҳам бу йўлда бутун борлиғини, бор билим ва салоҳияти, куч-ғайратини ишга солиб, жамият истиқболи учун фидойилик ва садоқат билан, виждонан хизмат қилмоғи лозим. Зеро, давлатимиз раҳбари таъкидлаганларидек, «Ҳақиқий раҳбар, ҳақиқий етакчи одамларнинг бардошини синаш учун эмас, балки уларга муносиб шарт-шароит яратиб бериш, оғирини енгил қилиш учун раҳбар этиб тайинланади. Барча бўғиндаги раҳбарлар ўзининг одоб-ахлоқи ва маданияти билан ҳаммага ўрнак ва намуна бўлиши зарур».\nИчки ишлар вазири ўринбосари,полковник.


Афғонистон: Туғруқхонадаги қирғин вақти туғилган чақалоқ яшаб кетди, 18 чақалоқ онасиз қолди\nСешанба куни Афғонистон пойтахти Кобул шаҳридаги тиббиёт муассасасига уюштирилган қонли ҳужум вақтида туғилган чақалоқ омон қолди. Бу ҳақда «Чегарасиз шифокорлар» ташкилоти маълум қилган. Боланинг онасининг ҳаёти ҳам сақлаб қолинган.\nНомаълум қуролли гуруҳ уюштирган ҳужум оқибатида жами 24 киши ҳалок бўлган, уларнинг кўпчилиги яқинда шу туғруқхонада кўзи ёриган аёллардир. Ўша уни 18 чақалоқ онасиз қолган. Шунингдек, икки чақалоқ, акушер-гинеколог ва полициячи ҳалок бўлган.\nҲозирча ушбу теракт учун жавобгарликни ҳеч бир гуруҳ ўз зиммасига олмади.\nТиббиёт муассасасига ҳужум маҳаллий вақт билан 12 май куни куни соат 10:00 атрофида бошланган. Шифокорлардан бири BBC мухбирига айтишича, ўша вақтда шифохонада 140 киши бўлган. Туғруқ бўлими «Чегарасиз шифокорлар» ташкилоти кўмагида фаолият юритади ва у ерда бир неча хорижлик ишлайди.\nБу ҳужум бутун Афғонистонни карахт қилиб қўйди / EPA\nХабар қилинишича, шифохонага бостириб кирган жангарилар жарроҳлик ва терапевт бўлимларига кирмасдан дарҳол туғруқ бўлимига йўналган.\nҲужум гувоҳига айланган сотувчининг сўзларига кўра, жангарилар ҳеч кимни сўроққа тутмасдан ўт очишни бошлаган. Отишма бошланган вақтда ҳомиладор аёллардан бирида тўлғоқ бошланган.\nReuters агентлиги хабарида айтилишича, Зайнаб исмли яна бир аёл жангарилар бостириб кириши арафасида туққан. У фарзандига Умид исмини қўйган. Маълум бўлишича, у ва турмуш ўртоғи етти йилдан бери фарзандли бўла олмаётганди.\nАфғон полициячиси ҳужум туфайли яқинларини йўқотган эркакни юпатмоқда / AP\nУ отишма овози эшитила бошлаганида ҳожатхонада бўлган ва ортга қайтишга шошилган. Аммо унинг ўғли бу вақтда ўлдирилганди. Зайнабнинг қайнонаси Заҳро Муҳаммадий шундай дейди: «Мен келинимни у фарзандини йўқотмаслиги учун Кобулга олиб келгандим. Бугун энди жонсиз чақалоқни олиб Бомиёнга қайтамиз».\nТуғруқхонада набирасини йўқотган аёл / AFP\nАфғон махсус хизматлари 100 нафар аёл ва болаларни қутқарган, қутқарилганларнинг уч нафари хориж фуқароси бўлган. Маълум қилинишича, уч нафар жангари полициячилар формасида шифохона ҳудудига киришган, уларнинг барчаси отишма чоғида ўлдирилган.\n«Чегарасиз шифокорлар» 55 ўринли туғруқ бўлими фаолиятини тўхтатган. Бу ерда йил бошидан буён 5400 нафардан ортиқ чақалоқ туғилганди.\nСоғлиқни сақлаш вазири Воҳид Мажруҳнинг маълум қилишича, онасиз қолган чақалоқларнинг барчаси бошқа шифохонага ўтказилган. Бундан олдин уларнинг шахси аниқлаштирилган. Афғонистонда амалда ДНК-тест ўтказишнинг имкони йўқ, шу туфайли янги туғилган болаларни алмаштириб юбормаслик муҳим ҳисобланади.\nАйни вақтга келиб ўн тўрт нафар чақалоқ оилаларига қайтарилган, яна тўрт чақалоқ ҳам олиб кетилиши кутилмоқда.\nОтатурк шифохонасига кўчирилган она ва бола / AP Photo/Rahmat Gul\nЎша куни Афғонистон шарқидаги Нангарҳар вилоятида ҳам йирик теракт содир этилди. Ҳудудий полиция бошлиғи Ҳожи Шайх Икромнинг дафн маросими вақтидаги портлашлар туфайли 32 киши ҳалок бўлиб, 68 киши яраланди. Жароҳатланганларнинг кўпчилиги оғир аҳволда ва қурбонлар сони ўсиши мумкин.\nМамлакат президенти Ашраф Ғани бу хунрезликларда «Толибон» ҳаракатини айблади ва ташкилотга қарши ҳарбий амалиёт бошлашга буйруқ берди.\nBBC таҳлилчиси Лиз Дюсет\nТинч аҳолига нисбатан жуда кўп хунрезликларга гувоҳ бўлган Афғонистон учун ҳам янги туғилган чақалоқлар ва уларнинг оналари ёввойиларча ўлдирилиши шок ҳолат бўлди. Бу қонли ҳужум шу йил мамлакатда ниҳоят тинчлик ўрнатилиши борасидаги умидларни буткул сўндирди.\nШифохона ичидан қонга беланган чақалоқларни олиб чиқаётган ҳарбийлар кадрлари узоқ вақт хотирада сақланиб қолади. Бу тўкилган қонлар жангари гуруҳларга қарши ҳарбий амалиётларни тўхтатишга чақирганларнинг виждонига ҳавола.\n«Толибон» дарҳол ушбу даҳшатли ҳужумга алоқадор эмаслигини эълон қилган бўлсада, президент Ғанининг ҳарбий амалиётларни тиклаш тўғрисидаги буйруғи жуда кўп афғонларнинг қаҳр-у ғазабини ифода этади.\nАйримлар ИШИД таъсиридаги гуруҳлар «Толибон» ва ҳукумат ўртасида адоват қўзғашга ва тинчлик музокаралари барбод бўлишига эришишга уринаётганини айтмоқда.\n«Толибон»нинг ваъдаларига ишонмайдиганларда эса сўнгги ҳафтадаги терактлар курашни давом эттиришга ишончни мустаҳкамлади.


Нью-йорк шаҳридаги ширинлик дўконларидан бирида гиёҳвандлик моддалари сақланган омбор топилди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Нью-йорк шаҳридаги ширинлик дўконларидан бирида гиёҳвандлик моддалари сақланган омбор топилди\t11:24, 25 июнь\tНью-Йорк шаҳрининг Бруклин туманида жойлашган Gates Candy & Grocery номли ширинлик сотиш билан шуғулланувчи дўконда, полициячилар гиёҳвандлик моддаси сақланган омборни топишди, деб хабар қилди “Lenta.ru” нашри.\nМаҳаллий солиқ ва молия департаменти ширинлик дўконида режадан ташқари текширув ўтказганда шубҳали, сигарет сақланадиган жойни аниқлашган. Бу ҳақда полиция огоҳлантирилганда, ҳуқуқ-тартибот идораси ходимлари тинтув ўтказган. Тинтув натижасида дўкондан тақиқланган моддани ўраш, тортиш учун ишлатилган буюмлар топилган. Топилган модда кўп бўлганидан уни полиция юк машинасига ортишнинг иложи бўлмаган. Воқеа юзасидан Манхэттеннинг Куинс туманида яшовчи номи сир тутилаётган 33 ёшли ва 46 ёшли эркак қўлга олинган. Уларга нисбатан катта миқдорда гиёҳвандлик моддаси сақлаш бўйича айблов қўйилиб, жиноий иш қўзғатилган.


Алпинистлар Путин чўққисида Украина байроғини олиб ташлашди ва Қирғизистон байроғини кўтаришди\nҚирғизистон альпинизм ва қояга кўтарилиш федерацияси Путин чўққисидаги Украина байроғини олиб ташлади ва у ерда Қирғизистон байроғини кўтарди. Бу ҳақда маҳаллий ОАВ Талабалар футбол ассоциациясига таяниб хабар бермоқда.\nАввалроқ полиция Путин чўққисида Украина байроғи топилгани ҳақида хабар берган видео муаллифларини суҳбатга чақиргани хабар қилинганди. Бу ҳақда видеони чоп этган альпинист Светлана Озодлик радиосига айтди.\nПутин чўққисидаги Украина байроғини 24 май куни альпинистлар топишган. Светлана айтганидек, улар Россия фуқаролари, аммо сўнгги уч йилдан бери Қирғизистонда истиқомат қилишади.\nҚирғизистон ҳукумати Россиянинг Украинага ҳарбий бостириб киришига нисбатан нейтрал позицияни эълон қилмоқда. Можаро бошланганидан бери полиция Россия элчихонаси яқинидаги бир нечта норозилик намойишларини тарқатиб юборди ва Миллий хавфсизлик давлат қўмитаси Россиянинг Украинага бостириб кириши рамзига айланган «Z» ҳарфидан фойдаланиш учун жавобгарлик ҳақида огоҳлантирди.\nБишкек яқинидаги Оқ-сув дарасидаги тоғ чўққисига 2011 йилда Россия президенти Владимир Путин номи берилган.


Қозоғистондаги валюта айирбошлаш шохобчалари курсни аниқлаштириб олишди, дўконларда нархлар алмаштирилмоқда\n15:10 / 20.08.2015\nҚозоғистоннинг валюта айирбошлаш шохобчалари ва тижорий банклари танганинг айирбош курси шаклланишининг янги тартибига ўрганиш босқичидан ўтиб, куннинг иккинчи ярмида ўз ишини қайта бошлашди. Бундан ташқари, Новости-Казахстан агентлигининг маълум қилишича, савдо корхоналари ходимлари нарх-наво ёрлиқларини ўзгартирмоқда.\nҚозоғистон бош вазири Карим Масимов мамлакатда янги пул-кредит сиёсати амалга оширилишини эълон қилиб, бунинг асосида танга курсининг эркин шаклланишини белгилаб берди ва валюта коридорини бекор қилди. Бу баёнотдан сўнг Қозоғистон фонд биржасида танганинг долларга курси кескин тушиб кетиб, 255-259 тангагача борди.\nОлма-Ота, Остона сингари йирик шаҳарларда фаолиятини тўхтатган айирбошлаш шохобчалари пешиндан сўнг яна илгариги тартибда ишлай бошлади. Айни пайтда доллар сотиш 254 тангани, сотиб олиш эса 252 тангани ташкил қилмоқда.\nҚиммат буюмлар, масалан, техника моллар сотувчи савдо марказларининг иш тартиби ҳам бузилган эди. Ходимлар шошилинч тарзда товарлардаги нарх ёрлиқларини ўзгартириб чиқмоқда.\nБарча маҳсулотларнинг тангадаги нархи тахминан 30 фоизга ошгани маълум қилинмоқда.


Тошкент шаҳридаги Инҳа университети профессори халқаро VIF мукофотини қўлга киритди\nТошкент шаҳридаги Инҳа университети профессори халқаро...\n06.02.2018 15:00 0 187\nIUTректори Сарвар Бобохўжаев ва университет профессори Абдул Раҳим Носир.\nТошкент шаҳридаги Инҳа университети (IUT) профессори ҳамда «Компьютер фанлари ва муҳандислиги» департаменти раҳбари, доктор Абдул Раҳим Носир, халқаро «Life Time Achievement Award In Engineering Leadership от Venus International Foundation» (VIF) мукофоти соҳибига айланди.\nАбдул Раҳим Носир мазкур мукофотни «сўнгги 33 йил давомидаги муҳандислик таълими соҳасидаги улкан ҳиссаси ҳамда ҳамжамиятнинг ривожланишига қўшган улуши учун» қўлга киритди. Тақдирлаш маросими Ҳидистоннинг Ченай шаҳрида бўлиб ўтди.\nДоктор Абдул Раҳим Носир муҳандислик таълими соҳасига қўшган ҳиссаси учун 50 дан ортиқ халқаро ва миллий мукофотлар совриндори ҳисобланади.\nIUT профессори кўпгина университетларда турли маъмурий лавозимларда ишлаган.\nИНҲА профессор Абдул Раҳим Носир VIF\nТехнология 30/04, 08:06